Irekia Eusko Jaurlaritza - Gobierno Vasco :: Moto-istripuetan hildakoen eta zauritu larrien kopurua erdia baino gehiago jaitsi da azken hogei urteetan\nMoto-istripuetan hildakoen eta zauritu…\nEuskadiko motozikleten kopurua hiru aldiz handitu da 1993. eta 2013. urteen artean\nEusko Jaurlaritzako Trafiko Zuzendaritzak istripu-tasen bosgarren monografikoa azken hogei urteetako «Euskadiko errepideetako motozikleten istripuei» buruz egin du. Txosten hori webgune honetan eskura daiteke:www.trafikoa.net. Txosten horretan, motozikletek hiru lurralde historikoetan etengabeko hazkundea izan dutela nabarmentzen da. Hala, ikus daiteke 2013ko abenduaren 31n motozikleten kopurua 111.176koa zela, 1993. urtean baino hiru aldiz handiagoa. Iazko automobil guztien % 8,6.\nHazkundea azken hamar urteetan oso nabarmena da, zeren 1993. eta 2002. urteen artean % 31 hazi zen, baina 2004. eta 2013. urteen artean igoera % 94koa izan da.\n1.000 biztanleko motozikleten kopurua aintzat hartuz gero, tasarik altuena Gipuzkoan dago, zehazki, 71 motozikleta 1.000 biztanleko, hots, Arabako 41eko edo Bizkaiko 40ko kopurutik gora.\nBaina beste toki batzuekin erkatzen badugu, esaterako, Bartzelonarekin (hiri honetan, 1.000 biztanleko 96 motozikleta daude) edo Balear Uharteekin (1.000 biztanleko 95eko kopurua dago) esan daiteke, Gipuzkoan izan ezik, EAEko motorizazio-maila baxua dela.\nMotozikleten istripu-tasari dagokionez, hildakoen eta larriki zauritutakoen kopuruak beheranzko joera izan du, batez ere, Bizkaian. Zeren 1993. urtean hildakoen edo larriki zauritutakoen kopurua 82koa izan zen; aldiz, 2013. urtean 29koa izan zen.\nAzken hogei urteetan, hildakoen edo larri zauritutakoen kopurua erdia baino gehiago jaitsi da euskal errepideetako motozikleta-istripuetan. Izan ere, 1993. urtean 147 motorzale hil ziren; iaz, ordea, 63. Hala ere, bestelako trafiko-istripuetan hildakoen edo larriki zauritutakoen kopurua askoz gehiago jaitsi dela ezin da alde batera utzi.\n2013. urtean EAEn motozikletako 11 gidari hil ziren. 11 horietako 9 hiriarteko bideetan hil ziren, gainerako 2ak, berriz, hiriko bideetan. 2013. urtean motozikletako 113 gidari edo bidaiari larriki zauritu ziren; horietatik 54 errepidean zauritu ziren.\nMotoan bidaiatzen duten pertsonak tartean dauden trafiko-istripuen larritasuna, motoko istripuen % 72an baten bat zauritzen den datuak islatzen du. Aldiz, zifra hori % 25ekoa da automobiletan.\nBestela esanda, motorzale batek trafiko-istripu bat izaten duenean hiltzeko edo larriki zauritzeko probabilitatea sei aldiz handiagoa du moto batean bidaiatuz gero; probabilitate hori jaitsi egiten da, ordea, bestelako ibilgailu batean bidaiatuz gero.\n«Moto bat gidatzen duten pertsonak edo moto batean bidaiatzen duten pertsonak ahulagoak dira. Beraz, beraien burua babesteko neurriak hartzea eta arretarekin gidatzea, tentuz gidatzea eta gainerako gidariak errespetatuta gidatzea beharrezkoa da», esan du Eusko Jaurlaritzako Trafiko zuzendari Garbiñe Sáez de Molinuevok. Hala ere, egoera pixka bat hobetzen ari dela adierazi du, zeren biktimak suertatu ziren istripu guztien % 8 moto-istripuak ziren 2005. urtean, baina 2010. urtean % 13 ziren, 2012. urtean % 12 eta 2013. urtean % 11.\nMotozikleta-istripuak asteko egunen arabera banatuz gero, egunik okerrenak larunbata eta igandea direla ikus daiteke. Euskal errepideetan azken hogei urteetan izan diren moto-istripu guztien % 22 larunbatean gertatu dira, % 17 igandean eta gainerako asteko egun bakoitzean % 12.\nDatu hauek istripu-kopuruaren isla ere badira, zeren hildako motorzaleen % 51k eta larri zauritutako motorzaleen % 40k larunbatean edo igandean izan baitzuten istripua. Ostiral arratsaldea gehitzen bada, hildako motorzaleen hamarretik seik eta larriki zauritutakoen hamarretik bostek istripua asteburuan izan zutela ikus daiteke.\nIstripu gehien izaten diren ordutegi-bitarteak 13:00etatik 15:00etara eta 17:00etatik 22:00etara dira. Datu horietatik motorzaleek gauez oso gutxi bidaiatzen dutela ondoriozta daiteke.\nAdinen arabera, motozikleta batekin istripu bat izateko arrisku handiena duen adin-taldea 24 eta 34 urte bitartekoa dela adierazten dute datuek. Hala, motozikletarekin istripua izan dutenen % 58k adin hori dute; aldiz, % 28k 35 eta 44 urte artean dituzte eta % 12k 18 eta 24 urte artean.\nIstripu-motari dagokionez, aurrez aurreko eta alboko kolpeek dute istripu-tasarik handiena. Izan ere, errepidean gertatutako motozikletako lau istripuetatik bat mota honetakoa da. Kolpe guztiak batera hartzen baditugu, motoko istripu guztien erdiak martxan doan beste ibilgailu batekin txoke eginda izandako kolpeak direla ikus dezakegu. Txoke horien % 24an motoa galtzadatik irten dela nabarmentzekoa da (ezkerretik % 9an eta eskuinetik % 16an). % 3,7, berriz, galtzadan bertan gertatutako iraultzeak izan dira.\nIstripua izan duten hamar motorzaleetatik bederatzi gizonezkoak dira.\nMotozikleta-istripuetako erdia baino gehiago, zehazki, % 52 gizonezkoak dira, 25 eta 44 urte artekoak.\nHiru faktore nagusi daude, distrazioa, zirkulazioko arauetako baten bat ez betetzea eta abiadura, motozikletek izaten dituzten ezbehar gehienak gertatzeko.\nHorrelako istripu gehienak asteburuan gertatzen dira, argi eta garbi.\nMoto-istripuen kopuruaren erdian ez da beste ibilgailurik izaten tartean.\nMotorzale batek trafiko-istripu bat izaten duenean hiltzeko edo larriki zauritzeko probabilitatea sei aldiz handiagoa da moto batean bidaiatuz gero; probabilitate hori jaitsi egiten da, ordea, bestelako ibilgailu batean bidaiatuz gero.\nMoto-istripu gehien maiatzean, ekainean eta uztailean gertatzen dira.\nAzken hiru urteetan hildako edo larriki zauritutako biktimak izan dituzten moto-istripu gehien pilatu dituzten euskal errepideak, berriz, honakoak dira: N-634, GI-636, A-8 eta BI-637.\n«Motozikletak erabiltzen dituztenek jakin behar dute nahiz eta ibilgailu-mota honekin maniobrak egitea beste ibilgailuekin egitea baino errazagoa den eta desplazamenduak ere malguago egiten diren, abantaila hori kolpe edo eroriko bakoitzean ahultasun handiago bihur daitekeela. Beraz, motorzaleek arreta handiagoa izatea beharrezkoa da», adierazi du Eusko Jaurlaritzako Segurtasun Saileko Trafiko Zuzendaritzako arduradunak.\nTxosteneko ondorioen artean hau da aipatzekoa: nahiz eta motozikleta gainerako ibilgailuak baino malguagoa izan (bere bolumenarengatik eta maniobrak egitea errazagoa delako), motozikletak gidatzen dituztenak ahulagoak dira txoke edo eroriko baten kasuan.\nMotoaren erabiltzailea motoa gidatzeak dakartzan arriskuez jabetzea garrantzitsua da eta, era berean, istripuak ez direla zoriz gertatzen eta ia beti ekidin daitezkeela ere jakin behar du. Horretarako, bideko seinaleak errespetatzea garrantzitsua da. Baina hori derrigorrezkoa izateaz gain, gizabidearen eta hezkuntzaren erakusgarri ere bada.\nGehiegizko abiadura, izaera lehiatsuarekin gidatzea, gidatzeko orduan gainerakoei adorea eta gaitasuna erakutsi nahi izatea, eta abar jarrera axolagabeak dira, eta horiekin istripu-arriskuak biderkatu egiten dira.\nOro har, kaskoa erabili behar den arren, ez da bestelako ekipamendu osagarrietan eskasian ibili behar ezta motozikletaren mantentzean ere. Ibilgailuaren egoera txarra dela eta aurreikusi gabeko egoeretan erantzun desegokiak izan daitezke, baina ekipamendu egoki batek lesioak hain larriak ez izaten lagun dezake.\nEusko Jaurlaritzako Trafiko Zuzendaritzak monografiko hau argitaratu du, baina, aldi berean, irratietan entzuteko kontzientziazio-kanpaina bat ere jarri du martxan. Kanpaina horretan motozikletan bidaiatzen dutenek izan beharreko arreta nabarmentzen du. Arreta hori beharrezko baitute izan dezaketen ahultasunaren ondorioz.\nMotozikleta_istripuak_2014.pdf 1 MB (application/pdf)


MAYA ACHÍ EMAKUMEEN KASUA: EPAIKETA HISTORIKOA – Entreamigos – Lagun Artean\nNora bidalita: 30 de martxoa de 2022 Non: Berriak, Noticias\nEntreamigos-Lagun Artean elkartean beti sinetsi dugu komunikazioan (bere forma guztietan) gizarte eraldaketarako ezinbesteko tresna gisa. Horregatik, hilabete hauetan, Guatemalako EntreMundos aldizkariarekin batera elkarlanean ari gara, Guatemalako eta munduko beste leku batzuetako emakumeen borroka eta aldarrikapen guzti horiei ahotsa emateko. Hezkuntza, proiektuak, intzidentzia, artea… beti emakumeak protagonista izanik.\nArgazkia: Cristina Chiquín Rodríguez\nOraingo honetan, Cristina Chiquín Rodríguez fotokazetariaren laguntzaz, duela hilabete ospatu zen epaiketara hurbildu nahi dizuegu. Bertan, 5 emakume achiren bizipenak entzun ahal izan ditugu, 40 urtez justizia bilatzen aritu ostean. Yassmín Barrios magistratuaren aurrean eseri, 1982 eta 1983 urteetan gertatutakoa gogoratzeko eta bizitzeko, bere begietako mina erakutsiz.\nProzesua 2016ko azaroaren 30ean hasi zen, Giza Eskubideen Amerika Arteko Auzitegiak, Guatemalako Estatuak auzi honetan zigorgabetasuna mantentzen zuten oztopoak kendu behar zituela ebatzi zuenean eta Maya Achí herriaren aurkako genozidio ekintzen ikerketak berriro irekitzea eskatu zuenean, giza eskubideen urraketen arduradunei zigorrak ezarri ahal izateko.\nBorroka 36 emakumerekin hasi zen, barne gerrak euren gorputzetan izandako kalteak, sexu indarkeria eta etxeko esklabotza salatu zituztenak. Haien testigantzek Guatemalako armadaren eta autodefentsa zibileko patruilarien eskutik jasandako jazarpena kontatzen dute. Urte batzuk geroago, legebiltzarkideak (Ministerio Publikoa) 36 emakume horietatik 5en salaketak soilik aurkeztu zituen, Margarita Alvarado Enríquez, Marcela Alvarado Enríquez, Inocenta Alvarado Enríquez, Estefana Alvarado Sic eta Pedrina López de Paz. Komunitateetan gertatutakoa eta haien gorputz eta bizitzetan gertatutakoa kontatu zuten senitartekoen eta beste emakume batzuen adituen txostenak eta testigantzekin batera.\nEpaiketak 3 aste inguru iraun zuen eta 2022ko urtarrilaren 24an Arrisku Handiko Auzitegiak epaia eman zuen. Zigor hori eman bitartean, emakumeak bizirik zeuden 36 biktimentzako bide eta justizia aurkitzeko ziurgabetasunaren eta itxaropenaren artean zeuden.\nAuzitegiak, otsailaren 27an, sententzia eta erreparazio neurriak eman zituen, eta bertan Guatemalako Estatuak patruilarien eta Guatemalako armadak egindako urraketetan izandako parte-hartzea aitortzeko eskatu zitzaien. Guztira, emakumeen erreparazio duinerako 12 neurri eman ziren.\nGarapenerako Lankidetzaren Euskal Agentziak finantzatutako proiektuei esker, Guatemalako eta munduko beste tokietako emakumeen justiziaren aldeko borrokak ezagutzera emateko aukera izaten ari gara. Cristina Chiquín Rodríguezekin batera, gelditzen ez den justiziaren bilaketaren aldeko borroka etengabeak, amaitzen ez diren indarkeriak… haiengan arreta jartzen jarraituko dugu, ahaztu ez daitezen eta emakume guzti horien erreparazioan gure arto alea jarriz.


'Andrezaharren manifestua' liburuaz solasaldia izango da Emakumeen Txokoan hilaren 31n - Azpeitia - uztarria.eus\n'Andrezaharren manifestua' liburuaz solasaldia izango da Emakumeen Txokoan hilaren 31n\nMailo Oiarzabal 2021-03-24 08:47\nMari Luz Esteban. (Dani Blanco/Argia)\nMari Luz Esteban egilea izango da hizlaria, Ainhoa Aldazabalek gidatuko duen saioan. 18:30ean hasiko da solasaldia eta joan nahi dutenek aurrez hartu behar dute lekua\nMari Luz Esteban antropologoa eta idazlea Azpeitian izango da datorren martxoaren 31n, bere Andrazaharren manifestua liburuaren gaineko solasaldi feministan parte hartzeko. 18:30ean hasiko da saioa Emakumeen Txokoan eta Ainhoa Aldazabalek gidatuko du. Solasaldian parte hartu nahi dutenek aurrez eman behar dute izena, tokia gordetzeko; horretarako, emakumetxokoa@azpeitia.eus helbidera idatzi dezakete, edo 688 751 000 Whatsapp zenbakira mezua bidali, bestela.\nEstebanek 2019an argitaratu zuen Andrezaharren manifestua, bere bigarren poesia liburua. "Liburu politiko-poetikoa da honakoa, eta poesiaz baliatuz, zahartzaroaz hausnartzera gonbidatuko gaitu Estebanek", diote hilaren 31ko solasaldiaren antolatzaileek.


Ernio-k 1987 ireki zituen bere ateak, lehen egunetik altzari fabrikatzaileak izatea erabaki genuen.\nErnio izenpean sukaldeak saltzeaz gain beste gipuzkoako dendentzako ere fabrikatzen genuen. Gure oinarria neurri bereziko altzariak ziren, neurri estandarretatik irten eta sukaldeak eskatzen zuen araberako altzaria egitea zen helburua. Hau oso gustoko izan dute beti bezeroek.\nDenbora pasa ahala, enpresa aldatzen joan da. Gure erakusketa inguruko handienetakoa izatera iritsi arte. 28 sukalde ditugu bertan ikusgai.\nBeti azken orduko materialak eta osagarriak erabiliz, inoiz modetatik kanpo gelditu gabe. Hau hórrela izanik, lortu dugu gure bezeroei merezi duten kalitate, berme eta zerbitzua ematea.\n1987an ireki zituen lehen aldiz bere ateak Ernio Sukaldeak izenarekin. Horren ondorioz, esan dezakegu años urte baino gehiago daramatzagula sukaldeen altarigintzan. Hasieratik jakin genuen gure oinarria, neurria egindako altzariak izango zirela. Horrela bezeroaren behar guztiak asetzen genituen.\nSukaldearen neurri guztia aprobetxatzea da helburua. Guk bezero bakoitzari bere proiektu pertsonala sortzea dugu ardatz. Lehen elkar ezagutzen dugu eta gustuak zein nahiak mahai gainean jarri. Horren arabera zirriborro bat egiten dugu, hau bezeroari azaldu ondoren eta adostasun batetara iritsi eta gero, fabrikazio fasera pasatzen dugu produktua. Beti azken orduko material eta osagarriekin hornituta egon gara. Hau da ERNIO markak gero ematen duen kalitate, berme eta saldu ondorengo atentzioa mantentzeko dugun bide bakarra.\nETORRI GURE ERAKUSKETA IKUSTERA


B5B blogarako 2 gako Martech Zone\nB5B blogerako 2 gako\nLarunbata, urtarrila 2, 2010 Larunbata, urria 25, 2014 Douglas Karr\nAste honetan Webtrends Engage konferentziarako aurkezpen bat egiten ari naiz. Nire gaia nahiko zehatza da eta denbora tartea oso laburra da (10 minutu), beraz, aurkezpen demontre bat egitea desafiatzen nau! B2B Blog arrakastatsuekin hitz egiteko eskatu didate.\nAurkezpenerako 5 estrategia desberdinetara murriztu ditut Enpresaz Enpresa Blogarako gakoak:\nIzan aurrean. Ez da nahikoa blog egitea, zu gainerako lehiakide guztien aurrean egon behar du eta beste zarata bat han. Izan behar duzu bezeroen aurrean, sare sozial garrantzitsuen aurrean, lehiakideen bilaketa-emaitzen aurrean. Jada ezin duzu itxaron jendeak zu aurkitzeko.\nEman bide bat. Zure blogeko orrialde guztiak lurreratze orri bat dira. Bisitariak zurekin harremanetan jartzeko moduak eman behar dituzu, zurekin harremanetan jartzeko arrazoiak eman behar dituzu eta erraza eta erraza izan behar duzu.\nZentzumenak elikatu. Jendeak ez ditu blogeko mezuak irakurtzen, eskaneatzen ditu. Batzuek ez dute batere irakurtzen, ikus-entzunezkoak eta euskarriak bilatzen dituzte. Erabiltzen ari ez bazara espazio zuria modu eraginkorrean, egiten soinua eta bideoa, ez zara zure ikusle potentzialaren ehuneko handi batekin konektatzen.\nHartu informazioa. Bloga aukera fantastikoa da informazioa emateko eta bezeroekin eta autoritatea sortzeko. Hala ere, ez duzu dohainik egin behar ... ondo dago zure irakurleari buruzko inkesta egitea eta informazioa eskatzea. Baliabide osagarriak eskainiz, hala nola, paper zuriak edo web mintegiak erregistroa eskatzen du.\nNeurtu dolarretan. Engagement ez da iruzkinetan neurtzen, baizik eta dolarretan eta zentimoetan neurtuta. Ezinbestekoa da negozioa integratzea analytics blogean egindako ahaleginen neurketa zehatza egin dezakeen tresna.\nGako bakoitzak, noski, aurkezpen asoziatua izan dezake ... baina ez galdu ikuspegi orokorra beste negozio batzuekin negoziatzeko blogean ari bazara.\nTags: b2bB2B blogakB2B edukiaEraginkortasunaFacebookweb joerak\nPartekatu Aplikazio bikain baten% 50\nOinez blogean? Ongintza eta Marketina\n3 urtarrilak 2010 3: 46ean\nIradokizun bikainak. Hainbat urte daramatzat blogean, baina azken sei hilabeteetan benetan ikusi dut nire negozioan aldaketa, bloga zentratuagoa eta nire webgunearen gainerakoarekin konektatu baita.


Jalgi Hadi Talaiara: 2013\nEgilea: Normalkuntza Talaia BHI ordua: 21:57 iruzkinik ez:\nBordari Satarka sari banaketa\nDakizuenez, larunbatean XXX Bordari eta Satarka Literatur Lehiaketaren sariak banatu ziren. Hemen duzue hamaika.tv web orrian zintzilatutako bideoa.\nEgunkarietan azaldutakoa ikusi nahi izanez gero, hemen uzten dizkizuegu estekak:\nOarso Bidasoako Hitza\nAhaztu baino lehen, Talaiako 4 DBHko Rose Samb ikaslea zoriondu nahi dugu, berak jaso baitu Bordari ipuin lehiaketan B mailako bigarren saria.\nEgilea: Normalkuntza Talaia BHI ordua: 21:53 iruzkinik ez:\nEgilea: Normalkuntza Talaia BHI ordua: 21:33 iruzkinik ez:\nEtiketak: Abestiak, Aisialdia, Denborapasa, Euskara\nWhatsapp erabiltzen duzue? Idazteko emotikoiak erabiltzen dituzue?\nAnima zaitezte! Ea zenbat esaera zahar asmatzeko gai zareten? Sakatu beheko estekan eta aurrera!\nEsaera zaharrak eta emotikoiak\nEgilea: Normalkuntza Talaia BHI ordua: 10:46 iruzkinik ez:\nEtiketak: Aisialdia, Denborapasa, Euskara\nBordari Satarka Literatur Lehiaketa: sari banaketa\n2013 12 14 XXX. Bordari (ipuina) eta Satarka (olerkia) Lehiaketako sari banaketa larunbatean izango da, eguerdiko hamabietatik aurrera Kultur Etxean.\nEgilea: Normalkuntza Talaia BHI ordua: 12:08 iruzkinik ez:\nIturria: Oarsobidasoako hitza\nDurangoko Azoka amaituta Hondarriko Euskal Liburu eta Diska Azokaren txanda iritsi da. Zumardian, Abenduaren 11tik – 15era irekita egongo da. Anima zaitezte, eta bueltxatxo bat eman....\nEgilea: Normalkuntza Talaia BHI ordua: 11:57 iruzkinik ez:\nBadakizu zer den estres linguistikoa? Euskarak estres linguistikoa sortzen dizu? Badubada erakusketako bideoa ikusi.\nEgilea: Normalkuntza Talaia BHI ordua: 13:34 iruzkinik ez:\nEtiketak: Euskalduntzea, Euskara\nSakatu Hizkuntza bat opari\nEgilea: Normalkuntza Talaia BHI ordua: 10:30 iruzkinik ez:\nGabi De La Mazaren Youtube kanaletik hartutako zerrenda duzue honakoa. Gabi De la Mazak euskal abestiekin karaokeak sortzen ditu. Euskal abestiren bat karaokean erabili nahi baduzu hemen uzten dizuegu bere blogaren helbidea.\nEgilea: Normalkuntza Talaia BHI ordua: 09:53 iruzkinik ez:\nPirritx, Porrotx eta Marimotots Hondartza kiroldegian\nLarunbatean (hilak 7) Pirritx, Porrotx eta Marimototsen "Bizipoza" izeneko ikuskizun berriaz gozatzeko aukera duzue. Bi saio izango dira, lehenengoa 16:00etan, bigarrena, 18:30ean. Sarrerak 7 euro balio du.\nEgilea: Normalkuntza Talaia BHI ordua: 11:01 iruzkinik ez:\nEtiketak: Aisialdia, Antzerkia, Denborapasa, Euskara, Ikuskizunak\nAhotsak poiektuaren aurkezpena Hondarribian\nAbenduaren 3an, Ahotsak proiektua aurkeztu zen Hondarribian. Proiektuaren informazio gehiago nahi baduzue, sakatu hemen.\nEskerrik asko Hondarribia!\nEgilea: Normalkuntza Talaia BHI ordua: 10:31 iruzkinik ez:\nEtiketak: Bideoa, Euskara\nGaur eta bihar ere Euskararen Eguna direlako!\nEgilea: Normalkuntza Talaia BHI ordua: 10:20 iruzkinik ez:\nEgilea: Normalkuntza Talaia BHI ordua: 09:36 iruzkinik ez:\nEgilea: Normalkuntza Talaia BHI ordua: 20:54 iruzkinik ez:\nEtxepare rap: Bernard Etxepare\nImanol Epelderen oparia Euskararen Eguna ospatzeko.\nInformazio gehiago nahi baduzue, hemen duzue Imanol Epelderen bloga.\nEgilea: Normalkuntza Talaia BHI ordua: 20:05 iruzkinik ez:\nEtiketak: Abestiak, Bideoa, Etxepare rap\nEuskararen historia eta euskararen gaur egungo egoera 10 minutu eta 10 galderetan\nAzkue fundazioaren eta Euskararen etxearen eskutik bideo hau aurkezten dizuegu.\nEgilea: Normalkuntza Talaia BHI ordua: 02:37 iruzkinik ez:\nEtiketak: Bideoa, Euskalduntzea, Euskararen Eguna\nEuskararen jatorria izeneko dokumentala\nEuskararen jatorria: Enigma europar bat Euskal Herriko eta Munduko hizkuntzalari eta aditu handienetakoek euskarari buruz egin izan ditugun galderei erantzuna emango diete, gure hizkuntzaren jatorria argitu nahian. Digitalak eta ETBk, S.AU.k ekoitzita Errealizadorea: Juanfe Garcés Produktore eragilea: Josu Erguin Zuzendaria: Hasier Etxeberria Iturria: Eitb.tv\nIkusi nahi baduzue, sakatu hemen.\nEgilea: Normalkuntza Talaia BHI ordua: 02:34 iruzkinik ez:\nEgilea: Normalkuntza Talaia BHI ordua: 20:32 iruzkinik ez:\nEtiketak: Abestiak, Aisialdia, Bideoa, Denborapasa, Euskara, Euskararen Eguna\nTxiste Grafikoen Lehiaketan sarituak\nGure institutuko bi ikasle zoriondu nahi ditugu, biak 2 DBHko ikasleak, Mattin Valderrama eta Jon Aperribay. Aurtengo Txiste Grafikoen Lehiaketan, B mailan, sarituak izan baitira.\nIturria: www.diariovasco.com. F.Portu\nEgilea: Normalkuntza Talaia BHI ordua: 15:52 iruzkinik ez:\nEtiketak: Aisialdia, Lehiaketak\nEgilea: Normalkuntza Talaia BHI ordua: 15:44 iruzkinik ez:\nEuskararen berreskuratzea IV\nEuskararen berreskuratzea: hizkuntzak biziberritzeko gako batzuk from Garabide on Vimeo\nEgilea: Normalkuntza Talaia BHI ordua: 15:35 iruzkinik ez:\nEtiketak: Bideoa, Erabilera, Euskalduntzea, Euskara\nEgilea: Normalkuntza Talaia BHI ordua: 09:44 iruzkinik ez:\n"Ametsen fabrika" bertso ikuskizuna\nHondarribiko Udaleko Euskara Zerbitzuak, Neguko Jardunaldien barruan "Ametsen fabrika" haurrentzako bertso ikuskizuna antolatu du. Ekitaldia, igandean, Amuten Amute-Kostako auzo elkartean arratsaldeko 17:30ean izango da. Ekitaldia Adiskide Bertso Elkarteak prestatu du.\nEgilea: Normalkuntza Talaia BHI ordua: 09:41 iruzkinik ez:\nEtiketak: Aisialdia, Antzerkia\n"Zipi eta Zape Kanikaren kluba" filma Itsas Etxean\n"Zipi eta Zape, kanikaren kluba" filma gaur Itsas Etxean, 18:00etan. Oraindik ez baduzue filma ikusi, azken aukera da gaurkoa.\nEgilea: Normalkuntza Talaia BHI ordua: 09:27 iruzkinik ez:\nEtiketak: Aisialdia, Filmak, Filmak euskaraz, Itsas Etxea\nTalaiako normalkuntza taldeak aurten bloga sortzea erabaki du. Gure helburua xumea da, euskara bultzatzea indartzea eta zaintzea.\nRuper Ordorikaren abestiak dioen bezala; maite dugun hori zaintzea.\nEgilea: Normalkuntza Talaia BHI ordua: 08:56 iruzkinik ez:\nEtiketak: Abestiak, Aurkezpena, Bideoa\nEuskararen berreskuratzea III\nHedabideak - Euskararen berreskuratzea III from Garabide on Vimeo.\nEgilea: Normalkuntza Talaia BHI ordua: 08:48 iruzkinik ez:\nGuk geure hezkuntza\nEgilea: Normalkuntza Talaia BHI ordua: 23:20 iruzkinik ez:\nEgilea: Normalkuntza Talaia BHI ordua: 23:03 iruzkinik ez:\nEtiketak: Erabilera, Euskalduntzea, Euskara, Euskararen Eguna\nEuskararen berreskuratzea II\nHizkuntzen estandarizazioa - Euskararen berreskuratzea II from Garabide on Vimeo.\nEgilea: Normalkuntza Talaia BHI ordua: 09:54 iruzkinik ez:\nEgilea: Normalkuntza Talaia BHI ordua: 20:15 iruzkinik ez:\nEuskararen berreskuratzea I\nEgilea: Normalkuntza Talaia BHI ordua: 19:03 iruzkinik ez:\nEuskara mundiala ekimena\nEuskara mundiala ekimenean parte hartu nahi duzu, saka ezazu hemen.\nEgilea: Normalkuntza Talaia BHI ordua: 20:12 iruzkinik ez:\nEtiketak: Euskalduntzea, Euskara, Euskararen Eguna\nZer da #mundiala?\nIturria: Etxepare institutua\nEgilea: Normalkuntza Talaia BHI ordua: 08:12 iruzkinik ez:\nBadakigu... baina gutxitan egiten dugu. Fredi Paia\nHitzaldiaren antolatzaileak: Berbaizu Euskara Elkartea eta Deustuko Gazte Asanblada\nEgilea: Normalkuntza Talaia BHI ordua: 07:37 iruzkinik ez:\nEtiketak: Bideoa, Erabilera, Euskalduntzea, Euskara, Euskararen Eguna\nTribuaren berbak saioan ikusitakoa:\nEgilea: Normalkuntza Talaia BHI ordua: 10:15 iruzkinik ez:\nEtiketak: Bideoa, Euskalduntzea, Euskara\nEgilea: Normalkuntza Talaia BHI ordua: 10:12 iruzkinik ez:\nGehiago irakurri nahi baduduze hemen duzue Algara, edo ez gara blogean Kike Amonarrizek idatzitakoa: 2012ko Calvet Barometroa: euskara da munduko 51. hizkuntza.\nEgilea: Normalkuntza Talaia BHI ordua: 14:21 iruzkinik ez:\nEtiketak: Aisialdia, Bideoa, Euskalduntzea, Euskara, IKT\nEuskal Txiste Grafikoen Lehiaketa\nGogoratu larunbatean, Txiste Grafikoen Lehiaketaren sari ematea izango dela. Sari banaketan, Aitor Txarterina komikigilieak parte hartuko du. Ea zortea dugun eta Talaiako institutuko ikasleren batek sariren bat jasotzen duen!\nEgilea: Normalkuntza Talaia BHI ordua: 14:18 iruzkinik ez:\nGehiago irakurri nahi baduduze hemen duzue Algara, edo ez gara blogean Kike Amonarrizek idatzitakoa: Euskararen tamaina munduko hizkuntzen artean.\nEgilea: Normalkuntza Talaia BHI ordua: 13:23 iruzkinik ez:\nEtiketak: Erabilera, Euskara\nEuskararen EZAGUTZA eta ERABILERA irakasle guztion erronka da\nIrakasle garenez guztiok gara hizkuntza eragile, beraz guztiok badugu gure egitekoa eta gure ardura ikasleen hizkuntzaren jabekuntzan, bai euskara mailaren ezagutzan eta nola ez euskararen erabileran. Ezin baita banandu erabilera eta ezagutza, biak txanpon bereko aurpegiak baitira. Batak ezin baitu bestea gabe aurrera egin.\nLanketa hau modu kontzientean egin behar dugu, lan sistematikoa sustatuz:\n· Eremu formalean bakoitzak bere arloaren lanketan hizkuntza baliabideak eta estrategiak kontuan hartuz.\n· Harremanetan erabilera eredu eta hiztun eragile izanez. Euskararen erabilera egoera komunikatibo errealetan ezinbestekoa da euskararen ezagutza sustatzeko, eta, aldi berean, hizkuntza erabilera ohiturak finkatzeko.\nHau guztia egiteak, gainera, hizkuntza minorizatuari prestigioa ematen dio, eta hizkuntzaren berreskuratze eta normalizazio prozesuan modu positiboan eragiten du. Azken batean, euskararen normalizazioa aurrera egitea hiztun guztion eskuetan dago, baina, batez ere, guztion ezpainetan eta guztion jokaeretan. Ez baitago hizkuntzarik hiztunik gabe eta hiztun garen heinean gure buruaren alde arituko gara lanean.\nEtiketak: Erabilera, Euskalduntzea, Irakasleak\nEuskararen egunerako gero eta gutxiago falta den honetan, hemen duzue euskararen misterioari buruzko bideo hau.\nEgilea: Normalkuntza Talaia BHI ordua: 09:51 iruzkinik ez:\nEz dezagun euskara erortzen utzi\nEgilea: Normalkuntza Talaia BHI ordua: 17:29 iruzkinik ez:\nLiteratura tailera: Miren Agur Meaberen "Kristalezko begi bat"\nMaite Gonzalezek zuzentzen duen literatura tailerraren saioa. Saio honetan Miren Agur Meaberen "Kristalezko begi bat" nobelari buruz jardungo dute.\nSaioa azaroaren 21ean, 16:00etan Zuloaga etxean izango da.\nEgilea: Normalkuntza Talaia BHI ordua: 17:24 iruzkinik ez:\nPottola antzezlana Itsas Etxean\nLarunbatean, azaroak 16, Txalo Produkzioak Pottola antzezlana taularatuko du Itsas Etxea auditoriumean. Informazio gehiago hemen duzue.\nTaldeari eta antzezlanari gehiago jakin nahi baduzue , sakatu hemen.\nEgilea: Normalkuntza Talaia BHI ordua: 10:52 iruzkinik ez:\nEtiketak: Aisialdia, Antzerkia, Denborapasa, Euskalduntzea, Itsas Etxea\nBadakigu, nondik gatozen? Badakigu zein izan den gure hizkuntzaren bilakaera? Eta aurrerantzean, zer? Honaino iritsi bagara...\nEgilea: Normalkuntza Talaia BHI ordua: 09:28 iruzkinik ez:\nEgilea: Normalkuntza Talaia BHI ordua: 09:29 iruzkinik ez:\nEuskararen erabilera dela eta, hemen dituzue hausnarketarako bideo batzuk.\nEgilea: Normalkuntza Talaia BHI ordua: 08:49 iruzkinik ez:\nEtiketak: Aisialdia, Bideoa, Erabilera, Euskalduntzea, Euskararen Eguna\nAstiro, emeki, geldiro, pausatuki, badator Euskararen Eguna, igo gaitezen bada, euskararen olatuaren gainean eta goazen mundu osoan gureak barreiatzera....\nEgilea: Normalkuntza Talaia BHI ordua: 20:04 iruzkinik ez:\nEtiketak: Aisialdia, Bideoa, Euskararen Eguna, Filmeak\nEñaut Elorrieta abeslariaren kantaldia Itsas Etxean\nOstiral honetan Itsas Etxea auditoriumean, Eñaut Elorrietak, Ken Zazpi taldeko abeslariak, bere azken diska auzkeztuko du.\nInformazio gehago hemen duzue.\nEgilea: Normalkuntza Talaia BHI ordua: 10:27 iruzkinik ez:\nEtiketak: Aisialdia, Denborapasa, Euskalduntzea, Itsas Etxea, Musika\nEuskararen Nazioarteko Eguna ospatzeko hilabete falta denean, Normalkuntza Taldeak girotzen hasteko asmotan bideo hau uzten dizue. DBH telesaileko atal bat da. Atalean, Euskararen Egunaren prestaketan ari dira gure lagunak. Ikus ezazue, nola antolatzen ari diren Euskararen Eguna.\nEgilea: Normalkuntza Talaia BHI ordua: 09:22 iruzkinik ez:\nEtiketak: Aisialdia, Denborapasa, Euskalduntzea, Euskararen Eguna\nAmaren eskuak filma Itsas Etxean\nAzaroaren 9an (larunbata), Itsas Etxea auditoriumean Amaren eskuak filma ikusteko aukera duzue. Jakingo duzuenez, Amaren eskuak filma Karmele Jaiok idatzitako elaberrian onarrituta dago. Elaberria irakurri baduzue ez galdu filma ikusteko aukera!.\nGirotzeko asmotan hemen duzue istoriaren hasiera:\nFilmari buruzko informazio gehiago nahi baduzue sakatu hemen.\nFilma ikusi eta elaberria irakurtzeko gogoa baduzue hemen duzue elaberria eta idazleari buruzko informazio gehiago.\nEgilea: Normalkuntza Talaia BHI ordua: 10:03 iruzkinik ez:\nEtiketak: Aisialdia, Denborapasa, Filmak euskaraz, Itsas Etxea\nAurrekoan "Hitzekin jolastuz" programa aurkeztu genizuen. Gaur antzeko beste programa bat aurkeztu nahi dizuegu. Oraingoan aditzak lantzeko app bat aurkeztu nahi dizuegu, programatxo honekin aditz laguntzailea lantzeko aukera izangi duzue. Beraz, badakizue, animatu eta instala ezazue zuen mugikor edo tabletan, aditzapp programa. Zure tablet edo mugikorrean eduki nahi baduzu sakatu hemen.\nEgilea: Normalkuntza Talaia BHI ordua: 08:23 iruzkinik ez:\nEtiketak: Aisialdia, Android, Baliabideak, Euskalduntzea, Smartphone, Tablet\nMugikor edo Tabletarik bai? Hemen duzue lexikoa lantzeko aproposa den programa bat, horrela, "hitzekin jolastuz" programaren bidez euskara lantzeko aukera izango duzue. Jokoaren helburua emandako letrez hitzak osatzea da. Jokoak bakarka nahiz lagunen kontra jokatzeko aukera du (ilagunen aurka jolasteko interneterako konexioa beharrezkoa da. Hitzekin jolastuz appak 40.000 hitz dituen euskara hiztegian oinarritzen da. Informazio gehiago nahi izanez gero, sakatu hemen.\nEgilea: Normalkuntza Talaia BHI ordua: 13:53 iruzkinik ez:\nEtiketak: Aisialdia, Denborapasa, IKT, Smartphone, Tablet\nMintzalaguna egitasmoa Hondarribian\nHondarribiko Udalak Mintzalaguna eta bere aldaera Gurasolaguna antolatu ditu Euskaltzaleen Topagunearekin elkarlanean. Informazio gehiago hemen duzue.\nEgilea: Normalkuntza Talaia BHI ordua: 08:41 iruzkinik ez:\nBetiko aditz taulekin aspertuta zabiltza? Zerbait interaktiboa nahi duzu? Aditz batekin zalantzaren bat? Hona hemen Garikoitz Knörrek sortutako euskal aditz laguntzailearekin jokatzeko tresna. Hautatu modua, denbora, aditz mota, eta berehala agertuko zaizu emaitza. Gainera, sakelekoan instalatzeko aukera ere badaukazu. Animo eta erabili. Interesaturik? Sakatu hemen.\nEgilea: Normalkuntza Talaia BHI ordua: 08:28 iruzkinik ez:\nEtiketak: Android, Baliabideak, Gramatika, IKT\nAzkenean, Android sistema eragilea euskaratzen bukatu du horretan aritu den taldeak. Android sistema eragilea euskaraz izan nahi baduzue, hemen uzten dizuegu Argia aldizkarian agertutako informazioa.\nEgilea: Normalkuntza Talaia BHI ordua: 09:57 iruzkinik ez:\nEtiketak: Aisialdia, Android, Baliabideak, IKT\nZarafa filma Itsas Etxean\nHilaren 25ean, ostirala, Zarafa filmaren proiekzioa Itsas Etxean. Informazio gehiago hemen.\nEgilea: Normalkuntza Talaia BHI ordua: 21:06 iruzkinik ez:\nEITB.com-en, euskarazko 43 film doan ikusteko aukera duzue. Nahi izanez gero, klikatu hemen.\nEgilea: Normalkuntza Talaia BHI ordua: 19:40 iruzkinik ez:\nEtiketak: Baliabideak, Denborapasa, Filmeak\nMozilla Firefox erabiltzen baduzue, hemen duzue hiztegiak eskura izateko aukera. Informazio gehiago nahi baduzue, sakatu hemen.\nEgilea: Normalkuntza Talaia BHI ordua: 18:30 iruzkinik ez:\nEtiketak: Baliabideak, IKT\nEuskarari buruzko bederatzi online joko ezberdinez osatutako aplikazioa da. EuskalPlayren helburua guztiz didaktikoa da eta euskararen inguruan ezagutza handitzeko, praktikatzeko eta bide batez era atsegingarri batez gehiago ikasteko egituratuta dago. Interesa baduzue eta gehiago jakin nahi baduzue sakatu hemen\nEgilea: Normalkuntza Talaia BHI ordua: 10:22 iruzkinik ez:\nEtiketak: Baliabideak, Denborapasa, Euskalduntzea, IKT\nAzkue Fundazioak Jakina! online formatoko jokoa aurkeztu du. Interesa baduzue eta gehiago jakin nahi baduzue sakatu hemen.\nII. Pegatina lehiaketa\nIaz, euskararen eguna ospatzeko, I. pegatina lehiaketa antolatu genuen institutuan. Aurten ere helburu berarekin, II. pegatina lehiaketa martxan jartzea erabaki dugu. Hemen duzue, lehiaketari buruzko informazioa, irakurri eta\nGaia: Euskara eta gazteak.\nAzaroaren 15erako, pegatina entregatu. Fernando Bustillo edo Joxemi Gallastegiri.\nGutun-azal itxi batean pegatina eta zure datuak dituen orria sartu eta entregatu. (Orritxoan, izen-deiturak, ezizena eta maila idatzi)\nPegatina DINA 5 orri batean aurkeztu (folio erdia).\nPegatina egiterakoan gehienez hiru kolore erabili.\nAzaroaren 18an, Euskara Batzordeko kideek osatutako epaimahaiak pegatina irabazlea aukeratuko du.\nEuskararen Egunean, abenduaren 3an, sari banaketa eta pegatina guztien erakusketa egingo dugu. Egun horretan ere pegatina irabazlea ikasle guztien artean banatuko da.\nEgilea: Normalkuntza Talaia BHI ordua: 15:57 iruzkinik ez:\nEuskalduna baldin bazara, Interneten ere lehenengo hitza euskaraz.\nZure nabigazio-hizkuntza konfiguratzea eta euskara lehenestea oso garrantzitsua da. Izan ere, nabigatzailearen hizkuntzak esaten dio munduari zein den zure lehenengo hizkuntza. Zein da zurea? Euskara? Eta nola daukazu konfiguratuta zure nabigatzailea?\nEuskalduna bazara, Interneten ere euskaraz.\nEgilea: Normalkuntza Talaia BHI ordua: 22:25 iruzkinik ez:\nEuskara ikasi app-a\nAplikazioaren helburua da euskara-ziurtagiri bat lortzeko ikasten ari diren ikasleentzat erabilgarria den mobile learning plataforma bat eskaintzea. Horretarako, HABEren euskara-mailak egiaztatzeko 1. eta 2. mailako gaitasun proba-ereduak digitalizatu eta Euskara ikasiz izeneko aplikazio batera ekarri dituzte. Aplikazio hau ez da ikastaro bat, azterketak prestatzen laguntzeko erreminta edo tresna bat baizik. Android sistema eragilea duten tablet zein smartphoneetan erabil daiteke.\nAplikazioa google play plataforman eskuragarri dago.\nEgilea: Normalkuntza Talaia BHI ordua: 20:07 iruzkinik ez:\nEtiketak: Baliabideak, Euskalduntzea, IKT\nEuskara Saileko Lehiaketak\nGero eta gutxiago geratzen da Bordari Satarka Literatur Lehiaketarako eta Euskal Txiste Grafikoen Lehiaketarako. Anina zaitezte eta parte har ezazue. Kontuan izan lanak hilabete honen azken egunean aurkeztu behar dituzuela. Informazio gehiago nahi baduzue ondoren dituzuen esteketan aurkituko duzue.\nEgilea: Normalkuntza Talaia BHI ordua: 10:07 iruzkinik ez:\nEuskararen historia eta euskararen gaur egungo ego...\nEuskara arriskuan dago, munduko beste 2.470 hizkun...\nLiteratura tailera: Miren Agur Meaberen "Kristalez...


Igazko Mendi Film Festivalen saritutako pelikulak Igorren Ganzabalen eskutik\nGanzabal Mendi Taldeak antolatutako Mendi Amesgarriak saioetan, igazko Mendi Tour Bilbao Mendi Film Festival-etik aukeratutako pelikularik ikusgarrienak ikusi ahal izango dira.\nMartiaren 21ean eta 28an izango dira emonaldiak, Igorreko Kultur Etxean. Guztira, bost film, eta horreetako 4 saria jasotakoak igazko Bilbao Mendi Film Festival-ean.\nHilaren 21ean, film labur bi eta luze bat erakutsiko ditue Igorren. Cascada izenekoak zabalduko dau Mendi Amesgarrien aurtengo edizinoa. Zortzi minutuko film honek, film labur onenari saria jaso eban. Honen ostean beste film labur bat, Petit Bus Rouge. Arrastiari amaierea emoteko Cerro Torre film luzea erakutsiko dabe, 2013 Mendiko Film onenari saria izan ebana, hain zuzen be.\nCerro Torre-A Snowball’s chance in hell Thomas Dirnhofer-en lehenengo dokumentala da. Patagonian dagoan Cerro Torre mendiak, eskaletako munduko gatxenaren famea dauka. David-ek eta Peter-ek inork egin ez dauana egin gura dabe: eskalada librean eskalau eta erronka hau jasoten dau filmak.\nBigarren saioan, hilaren 28an, ikuslegoaren saria eta zuzendari onenari saria jaso zituen filmak eskeiniko ditue Ganzabalekoak. Ikusentzulegoaren saria High Tension izeneko 36 minutuko pelikuleak jaso eban. Honen ostean, Messner Der Film, Andreas Nickel-ek zuzendutako pelikula honetan Reinholf Messner-en bizitza kontetan da. Messnerrek 14 zortzimilak egin, Everestera oxigeno barik igo, eta Antartida zeharkatu eban kanpoko laguntza barik.\nArgazkiak erakusketa gelan\nKultur Etxean be, baina erakusketa aretoan, Ganzabal Mendirik Mendi izeneko argazki erakusketea egongo da aprilaren 16ra arte. Bertan, Ganzabal Mendi Taldekoak euren urtekeretan egindako argazkirik ederrenak ikusi daitekez.


Azken belaunaldiko esku telefonoak ugaritzen ari dira, eta garesti ordaindu behar izaten direnez (200 eurotik gora), jabeek aseguruak egitera jotzen dute; lapurtu, galdu edo matxuratuz gero, babestuta daude\nEsku telefonoa eskua bera bezain garrantzitsua da zenbaitentzat. Gehiegi esatea irudituko zaio bati baino gehiagori, baina telefonoa lapurtuz gero, eskua ez ezik burua ere galtzen dute batzuek. Poltsan edo sakelan, giltzekin eta diruekin nahasian joaten da, giltzatakoarekin baina falta denean, haren hutsunea baizik ez da sumatzen. Ez baita telefono hutsa: urtebetetze egunak, bilera orduak, hitzordu garrantzitsuak, beste euskarrietan gorde ezin diren telefono zenbakiak, mezu elektronikoak, musika, bideoak… Milioika lagunentzat, beren bizitzaren zati garrantzitsu-garrantzitsu bati lotua dago esku telefonoa, laneko zeregin funtsezkoei eta are beren izaeraren muinari ere zenbaitetan. Ez da harritzekoa, beraz, gero eta jende gehiagok aseguru batekin babestea telefonoa eta hark gordetzen dituen artxibo guztiak. Espainian, izan ere, 250.000 esku telefono lapurtzen dituzte urtean, eta horien artean, gainera, gero eta gehiago dira 200-300 eurotik gora balio dutenak. Egun, 30 eurorekin egin daiteke gisa horretako aseguru bat (garestiagoak ere badira, noski), eta kalkuluak egiten hasita, milioi bat telefonok edukiko dute asegurua Espainian (guztira, 48 milioi omen dabiltza eskutik eskura).\nJendea azken belaunaldiko esku telefonoei begira jarria dago gero eta gehiago, eta horiek babesteko egiten dira, batik bat, aseguruak; jendeak ez du nahi inork iruzurra eginez erabil dezan bere telefonoa, eta, halaber, jendeak ez du galdu nahi bere harreman zerrenda eta egin duen inbertsioa. Merkatuan badira esku telefonoak 25 eurotik aurrera, oinarrizko baliabide guztiekin, gainera (deitzeko eta mezuak trukatzeko balio dute), baina ekoizleentzat azken belaunaldiko telefonoetan dago egiazko negozioa. Erruz saltzen dira argazki kamera duten telefonoak, adibidez, edo bideoak eta filmak gordetzeko balio dutenak, eta eskaria handia denez, prezioa ere halakoxea da: batez beste, 200 euro balio dute halako telefonoek. Maiz asko, telefono operadoreek oparitu edo merkatu egiten dituzte haiekin kontratua sinatuz gero, eta, ondorioz, egun kontratu bati lotuta daude telefono erabiltzaile gehienak. Eta lotura horiek guztiak eginez gero, ia berez-berez dator beste bat: asegurua.\nAseguru merkeena kontratatzea urtean 30 euro kostatzen da,\nAsegurua egiteko orduan, esku telefonoak merkatuan zer balio duen hartzen du aintzat konpainiak, ez operadoreek zer preziotan eskaintzen duten, eta horren arabera kalkulatzen du hileko kuota. Bezero batek telefono kontratuduna eskuratzen duenean operadore batekin, goi mailako telefonoa eman ohi diote, eta, asko jota, 50 euro ordainduko du, nahiz eta telefonoak, berez, 250-300 balio duen. Bezeroak 50 euro ordaindu arren, aseguruak zenbateko kuotak izango dituen kalkulatzeko, telefono libreak batez beste zenbat balio duen hartzen du kontuan aseguru etxean, eta, egun, batez beste 270 euro balio du. Esku telefonoaren asegurua, gutxi gorabehera, telefonoak merkatuan duen balioaren % 20 ordaindu behar da, eta 200 euroko telefonoa duenak, beraz, urtean 40 euro ordaindu beharko du, eta 400 eurokoa duenak, 80…\n2004. urteaz geroztik eskaintzen dituzte esku telefonoentzako aseguruak, baina Espainian nahiko gauza berria da, bai, behintzat, Erresuma Batuarekin eta Ameriketako Estatu Batuekin alderatuta. Horrexegatik, Espainian zerbitzu mota hori eskaintzen duten konpainiarik gehienak herrialde horietakoen adarrak dira. Gehien-gehienek telefonoaren prezioa hartzen dute kontuan aseguru poliza egiteko (merkatukoa, ez operadoreek jartzen diotena), baina badira aseguru eredu pertsonalizatuagoak ere, norberak dituen beharretara moldatzen direnak. Urtean 31,36 eurotik hasi, eta 66,97 ere irits daitezke.\nEstaldura mota bat baino gehiago\nAseguru hauek kalte-ordainak ematen dizkiote bezeroari telefonoa lapurtzen badiote edo galtzen badu, eta lasaigarria gertatzen zaie estaldura hori edukitzea. Gutxienez, telefonoak merkatuan duen balioaren % 80 ematen diote (erosi zuen uneko balioa hartzen dute), eta % 100 ere bai zenbaitetan. Horrela esanda, askok uste izango dute erraza dela aseguru etxeei ziria sartzea: eskukoa galdu dugula esan, eta diru mordo polita jaso kalte-ordainarekin. Azkar ustekoenak ere laster aurkituko du muga, ordea. Aseguru hauek badute, izan ere, beste estaldura bat, eta bezeroak jakinarazi bezain pronto telefonoa galdu duela edo lapurtu egin diotela, konpainiek blokeatu egiten dute bai linea eta bai telefonoa bera. Eta telefonoa blokeatuta, inork ezingo deirik egin, eta bestelako erabilerarik ere ezingo diote eman (musika entzun, bideoak ikusi, Internet-era konektatu…). Aseguru etxea jakinaren gainean jarri orduko, beraz, telefonoa ezin izaten da erabili, eta hortxe bukatzen dira iruzur egin nahi lukeenaren eginahalak. Poliza horietako batzuek 1.200 euroko ordaina ematen diote bezeroari inork haren telefonoarekin iruzur egin eta deiak egiten baditu.\nErabiltzaile askorentzat, esku telefonoaren agenda eta SIM txarteleko datuak dira gauzarik garrantzitsuenak. Aseguru etxe hauek erraz eskuratzen dituzte horiek guztiak, aukera baitute bezeroaren datuak irakurri eta beren esku dagoen beste txartel batean grabatzeko. Zenbait kasutan, bezeroak hiru lagunen izena eman ahal izango dio konpainiari, eta telefonoa galdu edo lapurtuz gero, zer gertatu den jakinarazteko mezua bidaliko die konpainiek lagun horiei, eta berehala ohartuko dira zergatik ezin duten harekin harremanetan jarri. Burua lanean hasi aurretik, lasai geratu ahal izango dira, behintzat. Zenbait aseguruk, azkenik, telefonoaren bermea bukatu ondoren ere erantzuten dute galdu edo matxuratuz gero.\nNon egin daitezke aseguruak?\nEsku telefonoak saltzen dituzten lekuetan bertan egiten dira maizenik aseguruak. Gehienetan, 150 eurotik gorako telefonoentzat eskaintzen dute aukera hori, eta ez telefono merkeentzat, nahiz eta bezeroak eska dezakeen, hala nahi izanez gero. Egun, iPhones eta antzeko tresnak agertu direnetik, izugarri ugaritu da poliza horiek kontratatzen dituen erabiltzaile kopurua. Batez beste, 70 eurorekin egin daiteke iPhones baten asegurua (400 euro inguru balio du). Asegurua egin nahi bada, tresna erosten den lekuan eta unean bertan egitea da egokiena. Berehala egin ezean, eta gerorako utzita, zenbait konpainia ez dira fidatzen, eta, agian, ez digute asegururik egin nahi izango.\nKontratua edo aurrez ordaintzeko txartela?\nTelefonoa kontratu bati lotua egon edo aurrez ordaintzeko txartel batekin ibili, aseguruak aldatu egiten dira. Lehen motako telefonoen asegurua garestiagoa da, kalte-ordaina izaten baita inork telefonoarekin iruzurrik eginez gero. Aurrez ordaintzeko txartela badu telefonoak, dei batzuk galduko ditu erabiltzaileak lapurtzen badiote -txartelari geratzen zaion kopuru horixe galduko du-, baina, oro har, ez da diru asko izaten. 150 euroko esku telefono batentzat, 31 euro balio du aseguruak aurrez ordaintzeko txartelarekin badabil; telefono hori bera kontratuarekin bada, 38 eurokoa izango da asegurua.\nKontu izan behar da esku telefonoen aseguruekin: salbuespenak eta letra txikia\nAseguru etxeek beti ez dute ordaintzen telefonoak balio duen guztia. Norbaitek eraman badigu (lapurtu edo ebatsi), polizia etxean egindako salaketaren kopia eskatzen dute eta erosketa ordainagiria. Dokumentu horietako bat aurkeztu ezean, konpainiek atzeratu egiten dute ordaintzeko prozesua. Funtsezkoa da telefonoaren ordainagiria gordetzea, hori aurkezten ez badugu, izan ere, konpainiek eskubidea dute kalte-ordainik ez emateko.\nEsku telefonoa galtzen badugu, konpainiek ez dute ematen telefonoaren balio guztia, zailagoa baita hori frogatzea; halakoetan, aurrez zehaztuta dagoen kopuru bat ordaintzen dute. Zenbait konpainiak 100 euro soilik ematen dituzte, nahiz eta guk egiaztatu 500 euro baino gehiago ordaindu dugula esku telefonoa.\nMatxuraren bat gertatzen bada, telefonoaren bermeak bezala funtzionatzen dute aseguru etxeek: oker erabili badugu, ez dute erantzuten. Material akatsak eta eskulan akatsak bere gain hartzen ditu aseguruak, baina ez zenbait alderdi: pantaila, karkasa, ohiko higadura edo neurriz kanpoko erabilera. Pantaila edo argazki kamera gehiegi erabiliz gero, aseguruak ez digu emango estaldurarik horientzat. Oker erabiltzeak sortzen dituen kalteak ere kanpo geratzen dira; adibidez, urak egiten dituen kalteak.


Mercadonako obrak berriro hasi dira joan den astean, beharrezko baimen guztiak ez izateagatik geldiaraziak izan ondoren\nJoan den astean berriro hasi dira Mercadonako obrak, beharrezko baimen guztiak ez izateagatik geldiaraziak izan ondoren. Gobernu-taldeak egiaztatu zuen Higiezin Zuazo Ondasunak S.L. enpresak behar den lizentziarik gabe eraikitzen ari zela egitura. Izan ere, horretarako URA Agentziaren eta Konfederazio Hidrografikoaren baimena behar zuen.\nHirigintza Arloko arduradunak adi egongo dira hemendik aurrera enpresak dituen betebeharrekin egunean egon dadin. Bestalde, Gobernu-taldeak konpromisoa hartzen du halango enpresa guztiek baldintza guztiak bete dituztela ziurtatzeko lanak burutu ahal izateko.


Gogoeta eguna(k) – gaztelumendi.eus\n2007-05-26 / Iruzkin 1\nPentsatu duzue? Hartu duzue atseden? Irakurri dituzue egunotan banatutakoak?\nGogoeta eguna deitzen diote gaurkoari. Sarriago beharko genituzke, horrelako atseden egunak, nolabaiteko etena, baina ez hauteskunde makinariari zuzenduta bakarrik, gogoeta egunak edo uneak beharko lirateke lantokietan, kalean, ikasketetan… dena gelditu, eta pentsatzen jartzeko.\nBeharbada, gauzak hobeto etorriko zitzaizkigulakoan nago. Geldirik nagoen honetan, mundu guztiak lotan jarraitzen duen artean, euria atertu barikÂ dabilen bitartean. Izan be, euria ari du aspaldion, euria gogotik. Euria gogoetarako.\n2007-05-26 at 12:33 pm\nAdos zurekin:iruditzen zait kanpainako txapa guztia igarota orain Aranazko ahateari janaria nola, halaxe sartu nahi digutela gogoeta, eta horretarako ofizialki GOGOETA EGUNA izendatzen dute.\nNOIZ pentsatu behar dugun agintzeko modu kuriosoa, ZER eta NOLA pentsatu behar dugun ere bideratzen ez ote duen…\nPS: bai, erreta nago hauteskundeekin. Barkatu zure bloga erabili izana hau guztia botatzeko.


Yarza Elizaran, Pedro Manco de Villabona\nHemeretzi urterekin hasi zen zesta profesionalean eta eskubiko besoa galdu arazi zion istripuak eragindako krisia gaindituta.\nKasu berezi honen fitxa zabaltzen dugu Antonio Peña y Goñi kazetariak besomotzaz idatzi zuena hemen azaltzeko:\nChiquito de Eibarrek eragindako pilotarien berpizteak, beste asko eta asko bezala, frontoira eraman zuen.\nInguruko frontoietan arrakastatsu jokatu ondoren, Argentinara joan zen.\nAurreko mende bukaeran Buenos Aires-eko NACIONAL eta PLAZA EUSKARA frontoietan jokatzen ziren txapelketetan partaide izan zen.\nEspainiara itzuli eta Madril-eko FIESTA ALEGRE eta EUSKAL JAI-ko taldeetako partaide izan zen.\n1883 eta 1884 urteetan aurreko pilotalekuak konbinatu zituen.\nOndoren Bartzelonako BETI JAI-n jokatzera joan zen.\nAldi batean (1895) Pariseko frontoian jokatzeko kontratatu zuten.\nRio de Janeiroko (Brasil) CATTETE frontoiak ere ezagutu zuen honen trebetasuna.\nGure herrira behin betiko itzulita, Bizkaiko ABANDO, DEUSTO, Durangoko MUNICIPAL-en (1886), BERGARA-n (1885), Donostiako ATEGORRIETA-n eta garaiko pilotalekuetan aritu zen.\nHamabost urtez etengabe jokatu ondoren (1880tik 1895era gutxi gora behera), ezkerreko besoa sakrifikatzez utzi zuen.\nAzken pasadizua: garaiko berrien arabera, 1896ko abuztuaren 19an ATOCHA frontoian (gaur hospitale militarra) Indalecio Sarasquetaren (Chiquito de Eibar) aurka beherakadan dagoeneko aurka aurrez-aurre partidua jokatu zuen, baita 50-45 irabazi ere!\nBillabonatarrek bereziki ospatu omen zuten, zeren sentimenduaz gain diru asko jokatu omen zuten.\nElkarte pilotazale honen konstantzia eta sakrifzioari esker, erreboteak ehun urte baino gehiagoko bizitza du.\nKantxan aurrelari nahiz atzelari, egoeraren arabera, baina bereziki aurreko koadroetan maixu zen (297 - Euskaldunak, LUR).\nJaioterrian abelzain egin zen. Bertan hil zen.


1936ko gerrako hildako 46 pertsonaren gorpuzkiak aurkitu ditu hobi komun batetik Aranzadi zientzia elkarteak Begoñako hilerrian, Bilbon. Horietatik 42 orain arte desagertutakoenak ziren, erregistratu gabeko hildakoenak. Guztira, hilerri osoan gerran hil ziren 76 pertsonaren gorpuzkiak aurkitu dituzte.\nPozik eta hunkituta hartu du Espainiako Poesia Sariaren berria Miren Agur Meabe idazleak (Lekeitio, Bizkaia, 1962). Nola gorde errautsa kolkoan liburuagatik saritu dute egilea, eta 20.000 euro jasoko ditu. Euskarazko liburu batek sari hori jasotzen duen lehen aldia da.


Eskubide Sozialen Karta archivos - Artzape\nAbe 30, 2019\nZULOA Xabier Gantzarainek Zuloa liburua argitaratu zuen 2012. urtean, Tene Mujika Beka irabazi ondoren. Elkarrek argitaratutako liburu horretan Gantzarainek Euskal Herriko historia hurbila aztertzen du, 23 artelan kontuan hartuta. “Zuloa izena joku bat da, oroimen...\nPROLETERKA – FLEUR JAEGGY Proleterka nobela labur eta bitxi honetan, kontalariak oso dosi txikietan aletzen du nerabezaroan egindako itsas bidaia bat, oroimenak lausotzen hasteko aski denbora izan duenean, berrogeita hamar urte beteta hain zuzen. Nabarmena da...\nAnne Etchegoyen – Lex voix basques (Euskal Ahotsak) Jendeak dagoeneko ezagutzen du Anne Etchegoyen, Iparraldeko abeslari bikaina. Bere musikarekin eta ahotsarekin herrialde askotako jendea liluratu egin du; izan duen arrakasta handiaren datuek hori erakusten...\nEsaera zahar afrikar batek dio lehoiek hitz egiten ikasten ez duten arte, historia ehiztariek idazten jarraituko dutela. Hau da lisipe bildumaren helburua: lehoiek hitza hartzea. Ahaztu gabe emakumeok ehiztariak baino bi aldiz azkarragoak izan behar dugula, ehiztariek...\nIra 30, 2019\nARROTZA – Albert Camus Meursault bulegari arrunt bat da, ama guztiak bezala azkenean hil egiten diren ama horietako baten semea; bizilagun arruntak ditu, lankide arruntak, taberna arrunt batean bazkaltzen du, neskalagun arrunt bat du, edozein hondartzatara...\nHitzaldia Itziar Zigaren eskutik\nItziar Ziga (Errenteria 1974) euskal idazle, ekintzaile eta feminista da. Hainbat libururen egilea da: Dels drets a les llibertats, Virus, Bartzelona, 2008, Devenir perra, Melusina, Bartzelona, 2009., Un zulo propio, Melusina, Bartzelona, 2010., El género desordenado,...


400 Global Training beka banatuko dira euskal gazteen artean\nIzena emateko, derrigorrezkoa izango da 30 urte baino gutxiago eta ingeleseko B1 edo B2 maila izatea.\n400 euskal gaztek atzerrian praktikak egiteko abagunea izango dute, Global Training beka programari esker. Beka horien helburua nazioartean mugikortasuna sustatzea da. Ezinbestekoa izango da unibertsitateko titulua edota Lanbide Heziketako goi gradua izatea.\nGazteek enpresa nahiz erakunde batean ordaindutako praktikak egin ahalko dituzte, betiere euren espezializazio akademikoarekin lotuta. Aurretiaz, onuradunek 40 orduko prestakuntza jasoko dute, eta diru-laguntzarekin garraioa, ostatua, mantenua eta bestelako gastuak ordainduko dituzte. Horrez gainera, programak laguntza medikua eta istripu nahiz bidaietarako asegura emango dizkie bekadunei.\nIzena emateko, derrigorrezkoa izango da 30 urte baino gutxiago eta ingeleseko B1 edo B2 maila izatea. Eskaerak egiteko epea uztailaren 15etik irailaren 13ra bitartean irekita egongo da.


BEC: Performance emozionala — Bertsolari Txapelketa Nagusia 2013\nJoserra Garziak zioen artikulu batean (2008) bertsoa zela euskaldunek erabili izan dugun komunikabiderik nagusiena lurrean gaudenez geroztik. Horrela esanda, baten batek pentsa dezake ahoberokeria zela, baina idazketa-irakurketa prozesua (gaur egun ulertzen dugun bezala: unibertsala eta demokratikoa) duela gutxikoa da. Hau da, gutxiengo alfabetatuak erdarara jotzen zuen bitartean (Eizagirre 2007) herri xeheak (gehiengoak) erabiltzen zituen ahozkotasunak eskaintzen zizkien baliabideak. Beraz, pentsa daiteke bertsolaritza erkidego eta euskal kulturaren erreferente esanguratsua izan dela, uste baino sakonagoa. Gaur egungo bertsolaritzak ezinbesteko lotura du perfomanceekin eta jendaurreko ikuskizunarekin; beraz, berekin dakar jendaurreko interpretazioa.\nAzken finean, Jexux Larrañagari hartutako kontzeptualizazioa (2013) erabiliz txapelketa euskal kulturaren Agora bilakatu da. Agoran erritualizatzen da performancea. Ekintza performatiboa, kasu honetan bertsolaritza, diskurtso-praktika da, zeren hizkuntza-ekintza bilakatzen baita. Bizkaia Arenan bizitako espektakulua esperientzia partekatua da, jendaurrean interpretatu eta aurkezten dena eta horrek ondorio batzuk sortzen ditu. Hau da, perfomance horrek hainbat errealitate sortzen ditu, hitza haragitu eta lurraldean txertatzen du hizkuntza (Del Valle 2013).\nEzin ukatu, Txapelketa Nagusiak baduela beste edozein bertso-saiok ez duena: erritua da. Izan ere, errepikatzen den interpretazioa da (Butler 1993). Halaber, Txapelketa elkargunea da , euskaldun guztien unea, euskal espazioa eta euskal denbora. Nabarmentzekoak dira, gainera, Txapelketa Nagusiak berarekin batera daraman indar oroiterazlea edo emozio beroak sortzeko duen gaitasuna edo gogorazteko edota esangura sinbolikoa sortzeko. Izan ere, Euskal Agorak hitzaren eraginkortasun traumaturgikoan sinesten du; hau da, hitzek, ozenki esandako hitzek, munduaren gainean, edo geure buruaren gainean, eragiten dute.\nAipatu bezala, 2013ko BECekoak errealitate berriak sortu ditu. Elizondoko lehenengo lore-jokoetan “euskaldunen gauzarik maiteena” gaia jarri zuten eta harrez geroztik sortutako mugimendu eta olatu apologetikoak bezala, oraingoan beste olatu eta haizeak jaioko dira. Euskal kultur komunitateak 2013ko Txapelketaren bidez ez ditu bakarrik sinesmen, balio eta sostenguak indartu. BEC-eko zortzi bertsolariek ez dute bakarrik kantatu euskaldunen begi aurrean gertatukoa, ez dute bakarrik kantatu entzuleen belarriak gozatuko zituztenak. Barakaldoko aretoan zalantzak, kritikak, beldurra eta enpatiak inoiz baino garbiago agertu dira oraingoan. Badirudi Euskal gizartea aldatzen ari dela eta, prozesu horretan, bertsolaritzak urrats bat aurrera egin duela.\nHorrenbestez, Txapelketa hizkuntza-ekintza bilakatu da, esperientzia partekatua. Zortzi finalistek jarritako gaiak jendaurrean interpretatu eta aurkeztu dute eta honek ondorio batzuk sortu ditu. 2013ko Txapelketa Nagusia perfomance da, baina perfomance emozionala (Belli 2010) deituko nioke. Bertsolaritza kulturaren molde adierazkorra da, mundu emozionalaren bitartez bizipenak sortzen dituena (Hernandez 2011). Nola azaldu bestela publikoaren begietan ikusi ziren loreak, edo entzuleen bizkar-muinetatik arinka igotzen ziren hotzikarak, edo entzuleen bihotz urratuak edota denon irribarreak amaieran? Nola azal daiteke bestela saioa bukatu ondoren, harmailetako eskailerak jaisten ari nintzela, ezezagun bati entzun niona. Hark errepikatu zuen Iturriaga goizeko agurrean bota zuena, saioko emozio osoa laburbildu nahian: hauxe bai hiltzeko egun ederra!\nBELLI, S. (2010) “La perfomance emocional de la ubicuidad” in Comunicación y Hombre, Revista Interdisciplinar de Ciencias de la Educación y Humanidades, 7.\nBUTLER, J. (2004). Lenguaje, poder e identidad, Madrid: Síntesis.\nDEL VALLE, T (2013) Hitzaren eta hizkuntzaren gaitasuna lekuak sortzeko 1. 2013ko abenduaren 16a hartua http://www.bertsozale.com/eu/bertsolari-txapelketa-nagusia-2013/albisteak/ tik\nEIZAGIRRE, Ana (2007) Ahozko hitzetatik idatzietara: ikasi eta jardun. Gasteiz: Eusko Jaurlaritza\nGARZIA, J. R. (2008) “Baina bihotzak dio…” in Bertsolari 70 (24-59)\nHERNANDEZ, J. M. (2011) “Palabras que emocionan” FAEE Estatu Espainoleko Antropologia Elkarteen XII. Kongresuan aurkeztutako komunikazioa, argitaratu gabea. Egileak emana.\nLARRAÑAGA, J. (2013) Jolas Sakona: Txapelketaren prozesu errituala eta bertsolarien arrazoi sortzailea XXI mendeko agoran, Bilbo: EHU . http://www.ehu.es/argitalpenak/images/stories/tesis/Humanidades/8748LarraagaEU.pdf


Pilar Aizpitarte eta Enrike Zurutuza, Baiteko Ohorezko Bazkide dira jada - Uztarria (Azpeitia)\nPilar Aizpitarte eta Enrike Zurutuza, Baiteko Ohorezko Bazkide dira jada\n2003ko ots. 17a, 13:02\nBaite Euskara Elkarteak beste bi Ohorezko Bazkide ditu lehengo larunbatetik: Pilar Aizpitarte eta Enrike Zurutuza. Larunbatean izan zen ekitaldia, Sindikatu Zaharrean. Jende ugari bildu zen bertan.\nBeren lana "euskara bizirik eustea" izan dela zioten larunbateko ekitaldian Ikusi haundiago | Argazki originala\nPatxi Altuna euskaltzaina eta Joxe Lizaso bertsolaria bihurtu ziren Baiteren lehendabiziko Ohorezko Bazkideak, 2001eko urriaren 20an egin zen ekitaldian. Pilar Aizpitarte eta Enrike Zurutuza dira Ohorezko Bazkide berriak eta hauek ere Baiteren oroigarriak jaso zituzten larunbatean, Sindikatu Zaharrean. Jende asko bildu zen, eta haien artean zeuden, Baiteko erakundeetako ordezkariez gain, bi omenduen senideak eta lagunak, Antxieta Antzerki Taldekoak, udal ordezkariak, Patxi Altuna eta Joxe Lizaso...\nBaitek Pilar Aizpitartek eta Enrike Zurutuzak euskararen alde egindako lana errekonozitu nahi izan du izendapen horrekin. Aizpitarte antzerki munduan ibili izan da; eta Zurutuza albaitari gisa aritu izan da lanean euskarari garrantzia emanez, eta euskararen alde jardun izan du antzerkian, komunikabideen eta idazle gisa. Ekitaldian, mahaian, Baiteko ordezkariak eta bi omenduak ez ezik, Joxe Aranburu Antxieta Antzerki Taldeko kidea ere egon zen, eta Pilarri buruzko zertzelada batzuk aipatu zituen. Aranburuk umore puntu batez zioen Pilarri "beti neskamearena egitea" tokatzen zitzaiola eta nolabait kexu agertzen zela.\nJoxe Manuel Etxaniz albaitarien elkartekoa ere izatekoa zen ekitaldian, baina azken orduko arazoengatik ezin izan zuen Sindikatu Zaharrean egon. Idatzi bat bidali zuen Zurutuzari buruz eta Baiteko ordezkari batek irakurri zuen. Etxanizen idatziak zioenez, Zurutuzak lan handia egin izan du baserrietan eta abeltzaintzan, "beti ere euskara lan-tresnatzat hartuz", eta La Voz de Guipuzcoa irratian Oñatibiarekin batera egiten zuen saio arrakastatsua ere aipatu zuen.\nZurutuza mintzo, bien izenean\nOndoren oroigarriak jaso zituzten omenduek, eta Enrike Zurutuzak hitz egin zuen bien izenean. Zutik zela hitz egin ere. Ohorezko Bazkide izatea "ezusteko atsegina" izan dela zioen, "eta hunkigarria; are gehiago, guk orain dela urte asko euskararen munduan ekin genion bideari eutsi dion talde baten eskutik etorri dela kontuan hartuta".\nBeren garaian "zailak" izan zirela gogoratu zuen. "Guk egin dugun lana ez da izan euskara hobetzeko edo edertzeko, euskara bizirik eusteko baizik. Guk piztu genuen su txiki hura izugarrizko sugarra bihurtu da, eta maila handi batean lan hori gaurko gaztediari zor diogu", esan zuen Zurutuzak. "Eta euskara esku onetan uzten dugu" esanez bukatu zuen bere hitzaldia, denek eskerrak emanez.


2018-07-26 - Urola Kostako Hitza : Urola Kostako Hitza\nGaztetxoenek gozatu ederra hartu dute Azpeitiko umeen barraka egunean\nAsteburuan hasiko dira udako bisita gidatuak Azkoitian\nIrailaren 9a bitartean, 21 egunetan izango da herriko kultur ondarea ezagutzeko parada, 'Ezagutu Azkoitiko altxorrak' egitasmoaren barruan.\nSagardo, gazta eta ganadu lehiaketak ardatz izango ditu Azpeitiko Baserritarren Egunak\n23 sagardogile, 27 gaztagile eta zazpi etxaldetako ehundik gora abelburu lehiatuko dira zapatuko festa egunean.\nSindikatuak eta Sidenorreko zuzendaritza zoriondu ditu Azkoitiko PSE-EEk, lortu duten aurreakordioagatik\nPSE-EEko zinegotzi Janire Igoaren aburuz, lan "ezinhobea" egin dute bi aldeek, "langileen interesak defendatuta lor zitekeen akordiorik onena" erdietsi dutelako.\nSindikatuek eta Azkoitiko Sidenor enpresak hitzarmen kolektiboaren aurrekoardioa lortu dute\nIñigo Urkullu lehendakaria ez da Azpeitian izango abuztuaren 1ean\nUdalari jakinarazi dionez, hainbat arazo tarteko lehendakaria ez da abuztuaren 1eko ekitaldi instituzionaletan izango. Haren ordez nor etorriko den ez du jakinarazi gaur-gaurkoz Eusko Jaurlaritzak. Ez da Urkulluk huts egingo duen aurreneko aldia; izan ere, 2015ean ez zen Azpeitian izan, Boiseko (Idaho) jaialdi batean zelako.\n2.500 espediente-kutxa gehiago sartzeko lanak egin ditu Azkoitiko Udalak artxibategian\nGinkana feministarekin eta erasoen aurkako protokoloa indartuta dator Marea Arroxa\nAbuztuaren 1ean egin ohi duten Emakumeak Plazara egitasmoan emakumeen arteko jolasak egingo dituzte aurten. Plaza emakumeak "aske eta eroso" sentitzeko eta ondo pasatzeko leku bat izatea nahi dute. Ginkana feministan parte hartzera animatu nahi dituzte emakumeak. Aurten, eraso sexisten aurrean erantzuten laguntzeko brigada feministak antolatu dituzte. Balizko erasotuari lehen harrera egitea izango da brigadaren egitekoa.\nSantio eta Santana festetan murgildu dira Arroagoiko auzotarrak\nArroagoia auzoan prest dute Santio-Santanetako egitaraua\nMarea Urdina itsas zeharkaldiaren inguruko dokumentalaren aurrerapena, argitara\nAritz Orbegozo: "Jendeak asko eman du eta oso-oso polita izan da Marea Urdina"\nGaur da Marea Arroxaren herri bazkarirako txartelak erosteko azken eguna\nMarea Arroxak 17:00etatik 20:00etara jarriko du mahaia sanagustinpean, eta bertan egongo dira salgai bazkarirako txartelak zein kamiseta arroxak. Hitzordu hori ez ezik, eraso sexisten kontrako protokoloa azaltzeko batzarra deitu du festa herrikoien aldeko batzordeak gaur arratsalderako.\nHastear dira aspaldiko saninaziorik luzeenak\nBihar hasiko dituzte Azpeitian San Inazio jaiak, presoen, iheslarien eta deportatuen eskubideen aldeko eguna ospatuz. Abuztuaren 2ra bitartean izango da herrian zer ikusi eta zertaz gozatu. Erasorik gabeko jaiak aldarrikatu ditu udalak.\nLoiolako herri harresian atxilotutako bi kideek isuna ordaintzea lortu dute, elkartasun kanpainari esker\nHerritarrek erakutsitako "konpromisoari eta elkartasunari" esker, Orbegozori eta Hach Embareki ezarritako 23.663 euroko isuna dagoeneko ordaindu dutela jakinarazi zuen atzo, asteazkena, Eleak-Libre mugimenduak. Bi lagunek hitza hartuko dute bihar Kalera afariko ekitaldian, erakutsi dieten babesa eskertzeko.


AEDren skate jaia zapatuan, aurrekoa bertan behera geratu ostean - Arrasate - Goiena.eus\nAEDren skate jaia zapatuan, aurrekoa bertan behera geratu ostean\nJokin Bereziartua Lizarazu 2010-09-30 15:13\nAEDk joan den irailaren 25erako antolatu zuen skate jaia bertan behera geratu zen eguraldi eskasagatik. Hala, jaia astebete atzeratzea erabaki zuten eta beraz, bihar egingo dute festa. Antolatzaileek espero dute oraingoan eguraldia lagun izatea.\nFestan Txatxilipurdiko gazte txokoen eta Arraska skate taldearen laguntza jasoko dute: 16:30etik aurrera izango da eta hiru gune izango dira: skate gunea, grafiti gunea eta musika gunea. Skate gunean gaztetxoek estilo librean jarduteko aukera izango dute. Gainera, jolasak egongo dira eta sari bat ere zozketatuko da parte hartzaileen artean.\nGrafiti gunean, bestalde, Arrasateko grafitigile batzuek eskolako pareta bat margotuko dute eta tailer bat egongo da gazteek kaleko artea ezagutzen has daitezen. Eta, azkenik, musika gunean DJ Balza bergararrak zuzeneko musika jarriko du festa girotzeko.


admin7084 – MOONDURA\n2021-10-02 2021-10-06 -(e)an bidalia\nBakarrik lo egiteko eta bizikleta eramateko.\nMahaia barnean jateko.\n... edo kanpoan.\nLeku bat suarentzat.\n2 pertsonendako ohea.\nBATETIK BIRA XL\nBatetik bira-k aukera desberdinak proposatzen dizkizu mundura joateko. Kutxak kargatu, eta bakarrik deskubritu leku politak. Ondoan eraman dezakezu zure bizikleta, surf taula… Eta ohe handiagoa nahi duzunean, taula txikiak altxatu. Kasu honetan beste kutxetan bezala 2 pertsonek lo egin dezakete..\nFurgonetentzat egina da (Jumpy, Expert, Transporter, Trafic, Vivaro, Vito…).\nPREZIOA : 2 150€\nHarremanetan sartzen naiz!\nOhea Autoaren arabera\nSuaren tiradera 1\nAteak (kutxaren luzeran) 2\n2021-09-18 2021-09-19 -(e)an bidalia\nPrest Moondura joateko!\nLeku batekoa delarik, bizikleta ondoan eraman dezakezu.\nPrest lo egiteko ohe zabal eta luze batean.\nParte bat plegatuz, bada lekua barnean egoteko.\nLo egin nahi duzun lekuan. Furgonetentzat modelo ekonomikoena. Leku ainitz nahi duzuna eramateko (surf taula, bizikleta, janaria…). Kutxa arina da eta erraz kentzen da (astean zehar lan egiteko, eta asteburuetan eta oporretan momentu goxoak pasatzeko ).\nPREZIOA : 1 040€\nMateriala Zurzurizko kontratxapatu barnizatua\n2020-11-04 2021-10-02 -(e)an bidalia\nBidaiatzeko prest (2 eserleku edo 5 eserleku).\nErdiko atea ireki, eta mahaia prest da!\nBada lekua, behar dena eramateko (ura, sua, aulkiak...).\nOhea muntatuta, ongi lo egin!\nKanpatu leku desberdinetan eta egunero esnatzen zira paisai berri baten aitzinean. Modelo ekonomikoena, baina eraman dezakezu behar dena abentura on batentzat eta ongi lo egiteko. Kutxa arina da eta erraz kentzen da autotik (egun batean lekua behar baduzu, lekualdaketa egiteko adibidez).\nPREZIOA : 985€\nAuto handiagoentzat (Jumpy, Expert, Transporter, Trafic, Vivaro, Vito…), XL bertsioa. Kanpatu XL, leku gehiago dena ongi ordenatzeko.\nPREZIOA : 1 300€\nOhea 1800x1100mm Autoaren arabera\nMateriala Zurzurizko kontratxapatua Zurzurizko kontratxapatua\nTiraderak 2 2\nMahaia 1 1\n2020-11-02 2021-10-02 -(e)an bidalia\nLekua egina dago, su txikiarentzat.\nAltzairutik, mahaia tira eta prest jateko.\nKolorea hautatzen ahal duzu: Gris argia, iluna edo xuria\nBidaiari-k segituko zaitu zure abentura guztietan. Tiradera ainitz ditu, eta honi esker, gauza bakoitza bere lekuan izanen da… eta 2 pertsonentzako ohea.\nPREZIOA : 2 100€\nBidaiari XL, leku gehiago dena ongi ordenatzeko.\nAuto handiagoentzat (Jumpy, Expert, Transporter, Trafic, Vivaro, Vito…), XL bertsioa.\nPREZIOA : 2 600€\nMateriala Kontratxapatua gris argia, iluna edo xuria Kontratxapatua gris argia, iluna edo xuria\nTiraderak 3 5\nSu txikiarentzako tiradera 1 1\n2 aulkientzako tiradera (9*9zm plegatuta) 1 1\nErrotak ohearen azpian kutxa erraz mugitzeko 1 1\nmoondura KIT * VAN * CAMPER


IKAS-ELKARREKIN: Lourdes gogoan...\nAzkar eta ixilik joan zera, zeu izan zeran bezela, azkarra, bixia eta ixila.\nEPAn elkar ezagutu genuen. Ikas Komunitatetan parte hartzeko prest eta hor aritu gera talde lanean liburutegia antolatzen gogoz eta ilusioz. Beti prest laguntzeko eta ikasteko. Bai, ikasteko zenuen grina aipatu gabe ezin utzi , aurrena EPAn eta gero Esperientzia geletan.\nHutsune haundia utzi diguzu.\nGogorra izango da zu gabe EPAra itzultzea.\nBai, oso gogorra gertatuko zaigu Lourdes ez izatea gure artean, batez ere hurbilago izan zareten lagunei. Horregatik, besarkada handi bat bidali nahi dizut.\n3 ene. 2015 10:55:00


LEINTZ ESKOLA KIROLA | Mondraberri Arrasateko Ataria | Orria 2\nTestua: Leintz Eskola Kirola. Dakizuen moduan, COVID 19-a dela eta zenbait neurri zorroztu dira. Osasun-agintariek iragarritako egoera epidemiologikoagatik, eta Eusko Jaurlaritzak argitaratu berri duen...\nTestua: LEK. Aste honetan, Jarduera Fisiko eta Kirol arloan baldintza berriak argitaratu dira eta Eusko Jaurlaritzak emango duen azken aginduen zai gaude, gure saioak araudien...\nLeintz Eskola Kirola ikasturtearen hasiera prestatzen hasi da\nTestua: Leintz Eskola Kirola. Foru Aldundi eta Eusko Jaurlaritzako jarraibideen arabera, eskola kiroleko aste barruko ekintzak martxan jartzeko aukera dugu dagoeneko. Behin izen emate epeak...\nBilera irailaren 16an, asteazkena, izango da arratsaldeko 17:00etan Kulturateko areto nagusian. Testua: LEK. Leintz Eskola Kirolak 2020-21 ikasturtean hezitzaile lanean aritzeko informazio bilera egingo dugu....\nZiurgabetasun handiz datorren 20/21 ikasturte berria prestatzen hasi da LEK\nTestua: Leintz Eskola Kirola. Behin oporraldia pasata, 20/21 ikasturte berria dugu aurrean eta aurten gainera, Covid-19-ak mundu guztian emandako astinduaren eraginez, ziurgabetasunez beteriko ikasturte...\nUda kanpaina amaituta, gozatu oporraldiaz!! [Testua: LEK]\nMondraberri - 2020-07-22 0\nAste honetan amaituko dira Leintz Eskola Kiroleko Uda kanpaina barruko ekintzak eta oporretan izango gara gu ere iraila bitartean. Espeleotxiki, esgrima, abentura parkea, golfa, surfa, karting-a eta...\nLeintz Eskola Kirolaren UDA KANPAINA uztailean!!\nHonetaz gain, 20/21 ikasturteko eskola kiroleko informazioa ere prest dugu. Leintz Eskola Kirolak, aurtengo ez-ohiko ikasturte amaiera honen aurrean, UDA KANPAINA antolatuko du uztailean, udalen...\nBideoa eta testua: Leintz Eskola Kirola. Zapatuan ospatu genuen aurtengo LEK AZKEN JAIA eta ikasturteari amaiera eman diogu ekintza honekin. Oraindik ez baduzu azken jaiko emanaldia...


Disneyko animatzaileen greba - Wikipedia, entziklopedia askea.\nDisneyko animatzaileen greba\n1941eko maiatzaren 28a\nDisneyko animatzaileen greba 1941ean Walt Disney Studioseko animatzaileek egin zuten greba izan zen.\n1923an, Hollywooden, Walt Disneyk The Walt Disney Company sortu zuen. Sortzaileak etengabe gogorarazten zuenez, Hollywoodera eskuan kamera zahar bat zuela eta poltsikoan 40 dolar zituela iritsi zen.\nEta 1937an, Edurnezuri animaziozko lehen luzemetraiak izugarrizko arrakasta lortu zuenean, “amerikar ametsa” gauzatu zuen, inguruan lantalde idilikoa bilduta. “Osaba Walt” esaten zioten langileek.\n1928an konpainiak zazpi langile zituen eta 1937an, aldiz, ia mila. 1938an Screen Cartoonists Guild (SCG) animatzaileen sindikatua sortu zen eta, berehala, Herbert Sorrell ezkerreko sindikalista buru, egitura sendoa osatu zuen arautu gabeko jardunaren gehiegikeriei aurre egiteko. Baina “Osaba Waltek” balio paternalista zaharkituei eutsi zien, eta langileei sindikatzea debekatu.\nHala ere, hainbat langile, besteak beste Edurnezuriren amaordea, Goofy eta Gepetto pertsonaiak sortu zituen Art Babbitt marrazkilaria, SCGn sartu ziren. Disneyk bazter-nahasletzat eta boltxebiketzat jo zuen Babbitt eta 1941eko maiatzaren 28an kaleratu zuen, beste 16 langilerekin batera. Biharamunean hasi zen Disneyko marrazkilarien greba.\nSindikatuen debekua eta kaleratzeak izan ziren grebaren piztaile, baina atzean askoz gehiago zegoen. Batetik, estudioaren hasierako politikari jarraiki, filmetako kredituetan ez zen animatzaileen izenik agertzen, soilik Walt Disneyrena. Gainera, soldaten banaketa erabat desorekatua zen eta irizpide subjektiboetan oinarrituta zegoen. Edurnezuriren arrakastari esker, langileei egindako ordu estrak ordainduko zizkiela agindu zien. Baina irabaziak estudio berriak eraikitzera bideratu zituen azkenean.\nGutxi gorabehera langileen erdiak bat egin zuten grebarekin, baina enpresaren jarduera erabat gelditzea lortu zuten. Disneyren jarrera oldarkorrak ez zuen egoera hobetzen lagundu. Azkenean, greba piztu eta bost astera, Disneyk gobernu federalaren bitartekaritza onartu zuen eta atzerrira alde egin zuen. Grebaren amaieran, kaleratutako langileak itzultzea, sindikatzeko eskubidea eta soldaten igoera lortu zuten. Baina handik aurrera Disneyk lan-baldintzak nabarmen gogortu zituen eta grebalari gehienek enpresa uztea lortu zuen. Epe luzean, bere burua garailetzat jo zuen, “endredatzaile eta komunista arriskutsuak uxatzea eta konpainia garbitzea” lortu zuelako.\nEta McCarthyren “sorgin ehizaren” babesean, etxe barruko “garbiketa” kanpora zabaltzen ere ahalegindu zen. Besteak beste, iraganean hainbeste miretsitako Charles Chaplin salatu zuen Jarduera Antiamerikarren Batzordean.\n↑ a b c d e f g Irazustabarrena, Nagore. (2018ko maiatzaren 20a). «Disney azaleratu zuen greba» ArgiaCC-BY-SA lizentzia.\nLos Angelesko historia\nOrriaren azken aldaketa: 2 maiatza 2020, 14:21.


Batzuk - Colegio Oficial de Biólogos de Euskadi\nWebgune honek bere eta hirugarrenen cookieak eta beste teknologia batzuk erabiltzen ditu webgune honetako zure lehentasunei, nabigazioari eta portaerari buruzko informazioa eskuratzeko. Horrek aukera ematen digu web orrian zuri hainbat funtzionaltasun eskaintzeko, horiek erakusten zaizkizun modua pertsonalizatzeko edo gure trafikoa analizatzeko.\nGure Cookieen politikari buruzko informazio gehiago izan dezakezu.\nCookie guztiak onar ditzakezu “Cookieak baimendu” botoiari emanez, edo konfiguratu edo erabilera ukatu dezakezu “Cookieak konfiguratu” aukeran klik eginez.\nIzaera eta xedea\nBiologoen beste elkargo batzuk\nBiologoen eskumen profesionalen arau-esparrua\nOsasun-Langileen Estatuko Erregistroa\nIkuspegi Orokorra Ikastaro Guztietarako\nBoluntariotzari buruzko albisteak\nSozietate profesionalen katalogoa\nKontsumitzaileak artatzeko erakundeak\nOnline ikastaroen denda\nSasun eta Ongizate\nBilaketa aurreratua: Varios\nData noiz arte\nGuztira erregistroak: 5\nEKOHUNTERS – productos sostenibles y ecodiseñados\nEstaciones de Servicio ONAINDIA. Descuento en combustible\nOrri 1 Noiztik 1\n© COBEUSKADI · Euskadiko Biologoen Elkargo Ofiziala.\nTelefono: 944276251 / Fax: 944276729\n· Garatutakoak PKF - ATTEST·\nZertarako egin elkargokide?\nNor egin daiteke elkargokide?\nNola egin elkargokide?\nElkargokide izateko kuotak\nElkargokide linean egitea\nElkargoko kuoten gaineko zergak


Pintorea. Abanto, 1892ko maiatzak 20; Donibane Lohizune 1971ko apirilak 3.\nAutodidakta. Alberto, Jose eta Ricardoren anaia. Oso gazte zela Parisera jo zuen eta handik gutxira bere izeba baten etxera joan zen Donibane Lohizunera. Hamabi urte zituen. Marrazketa eta pintura ikasi zituen Montparnasseko akademia libreetan. Parisen Mogrobejo eskultorea ezagutu zuen. Hark asko lagundu zuen eta bere adiskide bihurtu zen. Haren eskutik joan zen lehen aldiz Gran Chaumiére delakora. Ignacio Zuloagak interesa azaldu zuen Arrueren pinturaren gainean eta haren margolan asko eskuratu zituen. Hori 1910. urtearen bueltan gertatu zen, hots, Ramiro Arruek hemezortzi urte bete berriak zituenean.\nArruek artearen alorreko ezagutzan sakontzeko irrika zuen. Hori dela eta, artearen esparruko prestigio handiko pertsonen aholkua eskatu zuen museoetako aretoetan eta pintura- eta eskultura-erakusketa anitzetan. Noizbait Zuloaga euskaldunaren estudioa bisitatu zuen eta baita Francisco Durrio eskultorearen lantegia ere, Parisen Arriagaren omenezko monumentuan lan egiten ari zelarik. Durriok behin eta berriz adierazi zion Gauguin pintore ospetsuaren pintura ongi eta sakonki ezagut zezala eta, azkenean, konbentzitu egin zuen. Emilio Antonio Bourdelle eskultorearen lantegia ere bisitatu zuen eta haren obrak miretsi.\n1930az geroztik eta Espainiako Gerrako urteak iritsi artean, pintura-jardunean, esmaltean, antzokietarako dekorazioan eta ilustrazio tipografikoan lan egiten jarraitu zuen. Bide horretatik, maiz antolatzen zituen erakusketak Ipar Euskal Herriko hirietan, Bilbon eta Bartzelonan. Hainbat urtez Espainiako muga itxi egin zen. Horregatik maizago antolatzen zituen erakusketak Frantziako hirietan (Donibane Lohizune, Baiona eta Paue) eta Frantziako paisaiak eta gaiak lantzen zituen gehienbat. 1949an bere obra erakutsi zuen Baionako Page galerian. Aurretik ere antolatua zuen erakusketaren bat bertan. 1950ean Paueko Cazalis Galerian jarri zuen bere obra ikusgai. Han ere maiztasunez antolatzen zituen erakusketak.\nDiziplina anitz landu zituen, horien artean aipagarri dira, Miarritzeko Oldarra dantza-taldearen Lurargi (Terre de Lumiére) obrarentzat garatutako eszenografia (1951), edo Etorki dantza- eta koru-taldearentzat osatu zuena Pariseko Eliseo Zelaietako antzokian.\nAntzokirako dekorazioaz landa, Ramiro Arruek arrakasta ukan zuen iragarki-kartelen diseinuan eta liburuetako ilustrazioan. Hala, besteak beste, Jean Poueighek egindako Le Folklore de Pays d'Oc lanarentzako marrazkiak (1952) nahiz Joseph Peyrék egindako Jean le Basque obraren marrazkiak (1953) egin zituen eta, baita Adolfo Larrañagak idatzitako Unai ona (1954) edo Arraunlari (1960) poemetako marrazkiak ere.\n1952an panel eta kartel ugari egin zituen "Ekimenetako Sindikatuek" eskatuta eta Donibane Lohizuneko Boutique de Paris delakoan jarri zituen bere obrak ikusgai. Bi urte geroago Baionan ospatutako "Eusko Ikaskuntzen VIII. Kongresuan" arte sekzioko zuzendaritzaz arduratu zen; presidente zela L'Artisanat Basque erakusketa antolatu zuen Bidarteko Udal Eskolako (Lapurdi) areto ugaritan 1955ean Café des Voyageurs zaharreko aretoan antolatu zuen erakusketa, Orthezen. 1956an, berriz, Page galeria izan zen bere erakusketaren lekukoa hartu zuena. 1957an "Marinelaren Egoitza" berria inauguratu zuen Donibane Lohizunen. Hiru urte beranduago Beaux Arts egoitzako Luzienne Galerian bere obra paratu zuen eta 1961ean Expressions erakusketa garrantzitsuan parte hartu zuen. Azken horretan artista garaikideek parte hartu zuten eta Baionako Udaleko aretoetan antolatu zen.\nBi sari eskuratu zituen Bordeleko Udal Ateneoaren eskutik, hain zuzen, 1960. eta 1961. urteetan. Urte horretako irailean "Concurso de Vitrinas sobre la Hechicería" sariketan lehen saria jaso zuen eta, era berean, "III Salón d'Automne de l'Union Bayonnaise des Arts" erakusketan parte hartu zuen, berriro ere Baionako Udaleko aretoetan. 1962an "II Salón de Ibaya" ospatu zen eta urte berean "X Salón de Pau" hiriko Arteen pabiloian. Bertan Behe Pirinioetako Kontseilu Nagusiaren Kopa jaso zuen.\nAzken urteetan, besteak beste, erakusketa hauetan parte hartu zuen: "Cambo et ses alentours" Baionako Euskal Museoan (1965); "Expressions 65"; "XIV Salon d'Aquitaine et Mauleón" (1966); edo "Expressions 70".\n1971ko apirilaren 3an hil zen Donibane Lohizuneko ospitalean. Herri horretan, gerora, Semetzako izendatu zuten eta Ramiro Arrue Museoa sortu zen, artistak horretara bideratutako obrekin.\nOlivier Ribeton Baionako Euskaldunen eta Historiaren Museoaren zaindaria izan zen eta hitz hauek esan zituen haren obra aipatzean:\n"...berariazko aukera balitz bezala, Ramiro Arruek bere artea Euskal Herriko giro tradizionala eta bertako herritarrak deskribatzeko aplikatuko du etengabe, landa-giroa edo itsasaldeko giroa azpimarratuz eta, itsasontzietako zenbait tximinia salbuetsita, XX. mendeko makina eta motorrak alde batera utzita. Euskal Herriko joko eta festak deskribatzen ditu, esate baterako, dantza edo euskal pilota. Gai horiek nabarmendu egiten dira forma solido eta masiboak, koloreen sinplifikazio trebea eta bere obra berariazko arkaismoz hornitzen duten zenbait prozedura berrerabiltzearen bidez"


Xabi Lasa: «Udal administrazioari garrantzi handiagoa emateko balioko du» | Politika | Berria\nNafarroako udal maparen erreforma. Xabi Lasa. Tokiko Administrazioko zuzendaria\n«Udal administrazioari garrantzi handiagoa emateko balioko du»\nEkainaren 22an, udaletako hautetsiek udal maparen azken eskaintza bozkatuko dute. Lasak onartu du presio handia dagoela atzera botatzeko, baina aholkua eman die: «Ezin dute aukera pasatzen utzi».\n«Aukera hau ezin dute debalde pasatzen utzi». Ekainaren 22an, Nafarroako Udal eta Kontzejuen Federazioko hautetsiek, batzarrean, udal maparen azken proposamenari buruz bozkatuko dute. Bi urteko eztabaida prozesu luzearen ostean, une erabakigarria iritsi da. Xabi Lasa (Iruñea, 1967) Nafarroako Gobernuko Toki Administrazioko zuzendariak uste du udal administrazioa indartzeko aukera hau ez dela berriz ere itzuliko. Kargua hartu zuenean bazekien erreforma hori erronka nagusia izango zuela. Horretarako erabakigarri izango da hilaren 22ko bozketa.\nEpeen barruan zaudete?\nParte hartze prozesu luze bat abiatzen duzuenean, mugarri guztiak ez dira betetzen, dena ez baitago zure esku. Arazoak sortzen dira beti. Hasieran ikusi genuen halako eszeptizismo bat; ez bakarrik politikarien artean, baita tokiko administrazioko beste sektoreen eta langileen artean ere.\nGure asmoen berri izatean, ikusten zuten indartsu gentozela, baina denek erantzuten ziguten irribarre maltzur batekin: «Uste duzue egingo dela?». Hasieratik argi izan dut, erreforma aurrera ateratzeko, lehenik sinetsi egin behar dela. Bestela, ez du merezi.\nEszeptizismoa gainditu da?\nBaietz uste dut. Urratsak egin ahala, jende asko ohartu da posible dela, eta orduan hasi dira prozesuan integratzen. Gutxiagotik gehiagora joan da eszeptizismoza. Sinetsi dute.\nOztopo politikorik nabaritu duzu?\nZiurrenik, kalkulu horiek egongo dira, baina ez soilik oposizioaren artean. Parlamentu osoaz ari naiz. Azkenik, balio handiagoa ematen zaio autonomismoari udalei baino. Komunikabideak eta politikariak parlamentuari begira daude, eta edozein tontakeriak sekulako harrabotsa eragiten du. Gero, udaletan gauza inportanteak gertatzen dira, eta ia oharkabean pasatzen dira. Desoreka badago, eta islatzen du munizipalismoak indarra galdu duela.\nZer espero duzu ekainaren 22ko batzarrean?\nBaikorra naiz. Ez dut erranen erabat lotuta dagoela. Badaude aukerak, eta presio asko.\nZer presio? Politikoak?\nPolitikoak eta hainbat sektoretakoak. Erreformak mugiarazten du udal egitura, finantzaketa eta aspalditik dauden arazoei aurre egiten die: udal idazkariak, kontu hartzaileak, udalez gaindiko erakundeak... Badaude interes korporatiboak, eta sekulako presioa egiten dute dena geldiarazteko.\nAdibidez, Iruñerriko mankomunitateaz ari zara?\nMankomunitateen artean, batzuek oso ongi ikusten dute prozesua, eta beste batzuk oso gustura daude gaurko sistemarekin. Ez dut izenik aipatuko, baina presioa egon badago. Erakundeen barruan ere denek ez dute berdin pentsatzen.\nPolitikoki, mundu guztiak ikusten du erreformaren beharra. Zergatik hainbeste zailtasun?\nDenok ados gaude udal administrazioa modernizatu behar dela, baina hautu ideologikoa dago atzean. Batzuek uste dugu udal administrazioari garrantzi handiagoa emateko balio behar duela: udal arloari gehiago ematen badiozu, autonomikoari kentzen diozu.\nNola ikusi dute proposamena gobernu barruan?\nEz dut xehetasun asko emango. Argi dago foru egitura batek ez diola bere boterea eman nahi udal egitura bati. Horrek kontraesanak sorrarazten ditu.\nUdalez gaindiko zerbitzuak eskualdeka antolatuko dira.\nGure proposamenaren arabera, garai bateko merindadea berreskuratuko luke, nolabait. Egun, udalez gaindiko mankomunitate sarean bakoitza bere arloari begira dago. Ehun baino gehiago dira. Desoreka handia da, baliabideak galtzen dira, eta, gainera, ez dago orokortasun sentipen bat gauzak antolatzeko. Udalez gaindiko erakundeak lurraldetasunari begiratu behar dio, ikuspegi bateratu batetik: hori da eskualdea.\nAurrez daiteke dirua?\nEhun erakunde izatetik hamabi izatera pasatzen bazara, hamabi kudeatzaile dituzu soilik, bakarrik egituran, eta ez dituzu hainbat bilkuretako diru sariak ordaindu behar. Horrekin, aurrezten duzu, baina gure asmoa ez da zerbitzuetan aurreztea, egituran baizik. Guk handitu egin nahi dugu zerbitzuetako aurrekontua, hobetu egin nahi baitugu.\nFinantzaketa da gakoa. Zer planteatzen duzue?\nEgungo eredua goitik behera aldatzea. Nahiko genuke urrunago joan, baina ezin izan dugu. Hala ere, finantzaketa berri baten oinarriak jartzen ditu lege proiektu honek, eta 2019ko irailerako beste lege proiektu bat egin beharko da finantzaketari buruz.\nUrrunago joan nahiko zenutela diozu. Zer esan nahi duzu?\nToki entitateek hiru bide dituzte euren jarduera finantzatzeko, eta nagusia —erdia baino gehiago— Nafarroako Gobernuak ematen dien transferentzia kutxatik dator. Parlamentuak lau urtero erabakitzen zuen zenbat diru emango dien udalei. Banaketaren irizpideak oso aldakorrak dira, eta koiunturaren araberakoak. Guk erraten dugu hemendik aurrera Nafarroako zerga bidezko diru sarreretatik portzentaje finko baten arabera erabakiko dela. Hasieran paratu genuen portzentajea, eta ezin izan dugu burutu.\nFinantzaketa behin betiko finkatzeko, lehenago zehaztu behar da zer eskumen geratzen zaizkien udalei eta zein gobernuari. Adibidez, oraindik erabakitzeko dago 0-3 urte arteko haur eskolena. Eskolez ari gara, hezkuntza proiektu batez, eta nork du ardura hezkuntza proiektuak gidatzeko? Nafarroako Gobernuak, Hezkuntza Sailak. Alta, egun udalen esku daude eskolak. Urtero 60-80 milioi euroko gastu arruntaz ari gara. Gainera, oraindik badaude beste eskumen gehiago erabaki gabe;, ordura arte, ezin dugu portzentaje bat ezarri.\nUdalen arteko irizpideak ere aldatu nahi dituzue? Garai batean aipatzen zen UPNk bere udalak saritzen zituela.\nHori erabat desagertu da. Gaur egun, irizpideak objektibatu egin dira. Dena den, zer gertatzen da? Udalen gastu arruntak finantzatzeko transferentziak egiten ziren, formula zehatz baten arabera. Formula horretan, aintzat hartzen zen biztanlera kopurua, lur azalera... Guk uste dugu ez dela hainbeste saritu behar populazioa, eta bai dentsitate gutxiagoko herriak, baliabide gutxiago dutelako eta diru gehiago behar dutelako. Gure proposamenak gehiago ematen dio landa eremuari eta gutxiago Iruñerriari.\nHori Berriozarko alkate ohi batek dio.\nEz dakit herrian asko maiteko nauten, baina benetan sinesten badugu Nafarroak behar duela oreka, bide hori hartu behar da.